qundao/data-zh-poetry huggingface dataset:
懷孫子實
作者：秦觀
朝代：宋

舉眼趨浮末，斯人獨好脩。
青春三不惑，黄卷百無憂。
玉出方流潤，鸞停翠竹幽。
相思自成韵，不必寄西郵。
懷李公擇學士
作者：秦觀
朝代：宋

一辭行旆楚亭皋，幾爲登臨掛鬰陶。
蓬斷草枯時節晚，山長水遠夢魂勞。
流傳玉刻皆黄絹，早晚金閨報大刀。
宣室方疑鬼神事，順風行看駛鴻毛。
戲雲龍山人二絕·其一
作者：秦觀
朝代：宋

芳草未應羞鵯鵊，潜鱗終是畏提壺。
蔡經背上痕猶在，更念麻姑指爪無。
戲雲龍山人二絕·其二
作者：秦觀
朝代：宋

選勝只携長脛鶴，入廛還駕短轅車。
時人若問虛玄事，笑答無過李老書。
抱甕
作者：秦觀
朝代：宋

搰搰抱甕人，汒呼治其內。
仲尼爲所輕，子貢無以對。
捨器欲還樸，爲量固已隘。
苟得渾沌真，寧羞事機械。
採蓮
作者：秦觀
朝代：宋

若耶溪邊天氣秋，採蓮女兒溪岸頭。
笑隔荷花共人語，烟波渺渺蕩輕舟。
數聲水調紅嬌晚，棹轉舟回笑人遠。
腸斷誰家遊冶郎，盡日踟躕臨柳岸。
擬郡學試東風解凍
作者：秦觀
朝代：宋

寶曆開新歲，春回斗柄東。
漪生天際水，凍解日邊風。
浩蕩依蘋起，侵尋带雪融。
江河霜練靜，池沼玉奩空。
魚藻雍容裏，雲霄俯仰中。
更無舟楫礙，從此百川通。
擬題織錦圖
作者：秦觀
朝代：宋

悲風鳴葉秋宵冷，寒絲縈手淚殘妝。
微燭窺人愁斷腸，機翻雲錦妙成章。
文英閣二首·其一
作者：秦觀
朝代：宋

都門將酒惜分携，歸路駸駸望欲迷。
千里又看新燕語，一聲初聽子規啼。
春風天上曾揮翰，遲日江邊獨杖藜。
回首三山樓閣晚，斷雲流水自東去。
文英閣二首·其二
作者：秦觀
朝代：宋

流落天涯思故園，散愁郊外任蹣跚。
雲歸邃谷知無雨，風卷寒溪沒近灘。
已見雁將歸楚澤，遥知春又到長安。
桑林壠麥依稀是，祇見秦川萬里寬。
新開湖送孫誠之有龍見于東北因成絕句
作者：秦觀
朝代：宋

狂客走影暗悠悠，菡萏吹風五月秋。
黄綬不爲無氣概，蒼龍垂尾送行舟。
早春
作者：秦觀
朝代：宋

黄金蔌蔌滿垂楊，尚有春寒到畫堂。
酒力漸銷歌扇怯，入簾飛雪带梅香。
早春題僧舍
作者：秦觀
朝代：宋

東園紫梅初破蕾，北澗淥水方通流。
歸去一春花月夢，定應多在此中遊。
春日
作者：秦觀
朝代：宋

殘臘渺茫雲外日，新春彷彿夢中來。
雪霜便覺都無力，只見桃花次第開。
春日五首·其一
作者：秦觀
朝代：宋

幅巾投曉入西園，春動林塘物物鮮。
却憩小庭纔日出，海棠花發麝香眠。
春日五首·其三
作者：秦觀
朝代：宋

裌衣新著倦琴書，散策池塘返照初。
翠碧黄鸝相續去，荇絲深處見游魚。
春日五首·其二
作者：秦觀
朝代：宋

一夕輕雷落萬絲，霽光浮瓦碧差差。
有情芍藥含春淚，無力薔薇卧曉枝。
春日五首·其五
作者：秦觀
朝代：宋

金屋舊題煩乙子，蜜脾新採頼蜂臣。
蜻蜓蛺蝶無情思，隨例顛忙過一春。
春日五首·其四
作者：秦觀
朝代：宋

春禽葉底引圓吭，臨罷黄庭日正長。
滿院柳花寒食後，旋鑽新火爇爐香。
春日偶題呈上尚書丈丈
作者：秦觀
朝代：宋

三年京國鬢如絲，又見新花發故枝。
日典春衣非爲酒，家貧食粥已多時。
春日寓直有懷參寥
作者：秦觀
朝代：宋

觚稜金爵自岧嶢，藏室春深更寂寥。
捫虱幽花欹露葉，岸巾高柳轉風條。
文書几上鬚髯變，鞍馬塵中歲月銷。
何日一筇江海上，與君徐步看生潮。
春日雜興十首·其一
作者：秦觀
朝代：宋

飄忽星氣徂，青陽迫遲暮。
鳴飛各有適，赤白紛無數。
雨砌墮危芳，風軒納飛絮。
褰幃香霧橫，岸幘雲峰度。
林影舞窗扉，池光染衣屨。
參差花鳥期，蹭蹬琴觴趣。
撫事動幽尋，感時遺近慕。
秣馬膏余車，行行不周路。
春日雜興十首·其一〇
作者：秦觀
朝代：宋

藝籍燔祖龍，斯文就淪喪。
帝矜黔首愚，諸雋出相望。
揚馬操宏綱，韓柳激頹浪。
建安妙謳吟，風概亦超放。
玉繩带華月，艷艷青冥上。
奕世希末光，經緯得無妄。
兒曹獨何事，詆斥幾覆醤。
原心良自誣，猥欲私所尚。
螳螂拒飛轍，精衛填溟漲。
咄咄徒爾爲，東海固無恙。
鵷鸞日彫滅，黄口紛冗長。
投袂睇層霄，茲懷誰與亮。
春日雜興十首·其七
作者：秦觀
朝代：宋

昔我遊京室，交通五陵間。
主客各英妙，袍馬相追攀。
千金具飲啜，百金雇吹彈。
纓弁羅廣席，當頭舞交竿。
鮮妝耀淥酒，采纈生風瀾。
燈燭暗夜艾，士女紛相班。
歡娛易徂歇，轉眄如飛翰。
亹亹負孤願，離離銜永歡。
山鳥窺茗飲，簷花笑蔬餐。
棄捐勿重陳，事定須蓋棺。
春日雜興十首·其三
作者：秦觀
朝代：宋

潭潭故邑井，猗猗上宮蘭。
不食自清渫，莫服更幽閒。
志士恥弱植，卷跡甘饑寒。
佳晨追良覿，觸物懸悲端。
川途眇回遠，經歲曠音翰。
豈不慕裘馬，詭得非所安。
蟬冕多怵迫，繩樞尠憂患。
枉尋竟何補，方枘誠獨難。
春日雜興十首·其二
作者：秦觀
朝代：宋

結髮謝外好，僶俛希前修。
繆挾江海志，恥爲升斗謀。
齞歷難刻畫，賤貧多釁尤。
發軔背伊闕，解驂憩邗溝。
丹鉛費永晷，麴糵敺深愁。
璧月鑒簾櫳，珠星絡梧楸。
泯泯渠水駛，霏霏花霧浮。
公子悵何許，撫膺徒離憂。
春日雜興十首·其五
作者：秦觀
朝代：宋

東方有美人，容華茂春粲。
抱影守單棲，含睇理哀彈。
聲意一何切，所歡邈雲漢。
徒然事膏沐，孰與徂昏旦。
微誠浪自持，嘉月忽復晏。
巧轉度虛櫺，飛紅觸幽幔。
歲歲芳草滋，夜夜明星爛。
合并會有時，索居不必歎。
春日雜興十首·其八
作者：秦觀
朝代：宋

客從遠方來，遺我昭華管。
吹之動人心，異境生虛窾。
磝磝青嶂橫，泱泱春溜滿。
馬蹄交狹邪，車轂錯平坦。
士女競芳辰，禽魚蔭修竿。
依微認睇笑，凌沒見纖短。
停吹欻泯滅，耽耽復空館。
靈物信所珍，顧恨知音罕。
春日雜興十首·其六
作者：秦觀
朝代：宋

寢瘵倦文史，駕言從遨嬉。
颸風舉遥溆，規日麗清漪。
含桃粲朱實，杜若懷碧滋。
娉娉弱絮墮，圉圉文魴馳。
明霞廓遠矚，哀禽攪離思。
縟草天際合，孤雲川上移。
寬閑絕輪鞅，重複多路歧。
信美難久佇，歸歟從所治。
春日雜興十首·其四
作者：秦觀
朝代：宋

吳會雖褊小，海濱富奇峰。
天雞一號叫，劍戟明遥空。
谿谷相徑復，深林杳攢叢。
猿吟虎豹啼，雲氣迷西東。
中有遯世士，超然閟孤蹤。
被蘭服明月，起坐松聲中。
夜鍛吸沆瀣，朝琴庇青葱。
騎星友元氣，巢許安可同。
俛眄區中人，飛埃集毛鋒。
問津或不繆，從子游鴻蒙。
春日雜興四首·其一
作者：秦觀
朝代：宋

桃李用事辰，鮮明奪雲綺。
繁華一朝去，默默慚杞梓。
時徂鷹化鳩，地遷橘爲枳。
獨有羨門生，後天猶不死。
春詞絕句五首·其一
作者：秦觀
朝代：宋

蒲萄裀暖蕙薰微，紅日窺軒睡覺時。
人倦披衣雙燕出，青絲披罥木蘭枝。
春詞絕句五首·其三
作者：秦觀
朝代：宋

都城春富百花披，長憶人歸駐馬時。
淺色御黄應好在，爲誰還發去年枝。
春詞絕句五首·其二
作者：秦觀
朝代：宋

弱雲亭午弄春嬌，高柳無風妥翠條。
懶讀夜書搔短髮，隔垣時聽賣餳簫。
春詞絕句五首·其五
作者：秦觀
朝代：宋

顛毛漸脫風情少，匣劍空存俠氣銷。
人遠地偏無酒肉，春深花鳥謾相撩。
春詞絕句五首·其四
作者：秦觀
朝代：宋

風驅白雨洗園林，蔽地飛花一寸深。
狂紫浪紅俱已矣，老春雖在亦何心。
時宣義挽詞
作者：秦觀
朝代：宋

奮發多難裏，哀榮後夜中。
妙年推正行，末路見陰功。
風雨雙龍合，山川吊鶴空。
懸知青史上，又載一于公。
晚出左掖
作者：秦觀
朝代：宋

金爵觚稜轉夕暉，翩翩宮葉墮秋衣。
出門塵障如黄霧，始覺身從天上歸。
會蓬萊閣
作者：秦觀
朝代：宋

冠裳蓋座灑清風，軒外時聞韵籜龍。
人面春生紅玉液，銀盤烟覆紫駝峰。
天涵秋色山山共，樹攪鄉思葉葉重。
便欲買船江北去，爲懷明德更從容。
望海潮
作者：秦觀
朝代：宋

奴如飛絮，郎如流水，相沾便肯相隨。微月戶庭，殘燈簾幕，匆匆共惜佳期。才話暫分攜。早抱人嬌咽，雙淚紅垂。畫舸難停，翠帷輕別兩依依。別來怎表相思。有分香帕子，合數松兒。紅粉脆痕，青箋嫩約，丁寧莫遣人知。成病也因誰。更自言秋杪，親去無疑。但恐生時注著，合有分于飛。
望海潮
作者：秦觀
朝代：宋

星分牛鬥，疆連淮海，揚州萬井提封。花發路香，鶯啼人起，珠簾十里東風。豪俊氣如虹。曳照春金紫，飛蓋相從。巷入垂楊，畫橋南北翠煙中。追思故國繁雄。有迷樓掛斗，月觀橫空。紋錦制帆，明珠濺雨，寧論爵馬魚龍。往事逐孤鴻。但亂雲流水，縈帶離宮。最好揮毫萬字，一飲拼千鍾。
望海潮
作者：秦觀
朝代：宋

梅英疏淡，冰澌溶洩，東風暗換年華。金谷俊遊，銅駝巷陌，新晴細履平沙。長記誤隨車。正絮翻蝶舞，芳思交加。柳下桃蹊，亂分春色到人家。西園夜飲鳴笳。有華燈礙月，飛蓋妨花。蘭苑未空，行人漸老，重來是事堪嗟。煙暝酒旗斜。但倚樓極目，時見棲鴉。無奈歸心。暗隨流水到天涯。
望海潮
作者：秦觀
朝代：宋

秦峰蒼翠，耶溪瀟灑，千巖萬壑爭流。鴛瓦雉城，譙門畫戟，蓬萊燕閣三休。天際識歸舟。泛五湖煙月，西子同遊。茂草臺荒，苧蘿村冷起閒愁。何人覽古凝眸。悵朱顏易失，翠被難留。梅市舊書，蘭亭古墨，依稀風韻生秋。狂客鑑湖頭。有百年臺沼，終日夷猶。最好金龜換酒，相與醉滄洲。
木蘭花·玉樓春
作者：秦觀
朝代：宋

秋容老盡芙蓉院。草上霜花勻似翦。西樓促坐酒杯深，風壓繡簾香不卷。玉纖慵整銀箏雁。紅袖時籠金鴨暖。歲華一任委西風，獨有春紅留醉臉。
李端叔見寄次韵
作者：秦觀
朝代：宋

君文豪贍無與儔，使我吟諷忘離憂。
浩如沅湘起陽侯，翻星轉日吞數州。
華章藻句饒風力，頃刻朱紅迷畛域。
一班縱復爲管窺，萬派終難以蠡測。
區區文墨倦高情，解鞅還游恍惚庭。
半槽新水六尺簟，卧視雲物行空青。
伊我籃輿抵京縣，溽暑黄埃負初願。
君家只在御城東，彌月不能三兩見。
求仙未若醉中真，蟻鬭蛾飛愁殺人。
清都夢斷理歸棹，回首一樹瓊枝新。
歸來草木春風換，世事蝟毛那可算。
幸謝故人頻寄書，莫笑元郎自呼漫。
東坡守杭
作者：秦觀
朝代：宋

十里荷花菡萏初，我公所至有西湖。
欲將公事湖中了，見說官閒事亦無。
東城被盜得世字
作者：秦觀
朝代：宋

野人無機心，觸事少防衛。
所至輒酣寢，屢墮穿窬計。
孤亭夜深墨，風死雨初霽。
有盜穴壁來，攘取逮衾袂。
微思不敵怒，弱力鼓虛銳。
起搏且復呼，可否難量勢。
誰云同室鬭，函丈莫相繼。
兩奴眠牖旁，矯首但睥睨。
棄之倚柱休，盜亦從此逝。
慚無牛缺賢，幸脫燕人斃。
亡弓豈須求，失馬不必涕。
黎明成感歎，事往若異世。
良賈號深藏，無閡稱善閉。
君子勿我誇，得喪求無際。
東平夫人挽章
作者：秦觀
朝代：宋

相閥風流盛，王家地勢雄。
室中蘭作佩，庭下玉成叢。
啼鳥悲春檻，荒原入夜宮。
遺芳得鴻筆，論次詔無窮。
林次中奉使契丹劉仲平出倅鄆州同舍十有六人飲餞于丁氏園次少蓬韵二首·送平仲學士
作者：秦觀
朝代：宋

須句別駕偉儀刑，陵谷初無見坦平。
七子建安推世藝，五經中祕擅家聲。
南宮參掇端如夢，東觀分携空復情。
莫愛谿堂好風月，早來龍尾道前行。
林次中奉使契丹劉仲平出倅鄆州同舍十有六人飲餞于丁氏園次少蓬韵二首·送次中諫議
作者：秦觀
朝代：宋

鮮車百乘使龍庭，路指全燕古北平。
祖帳列仙修故事，行臺諸部奏新聲。
留犂撓酒知胡意，尺牘移書示漢情。
納節便應歸法從，中途已報制書行。
樂昌公主
作者：秦觀
朝代：宋

金陵往昔帝王州，樂昌主第最風流。
一朝隋兵到江上，共抱悽悽去國愁。
越公萬騎鳴笳鼓，劍擁玉人天上去。
空携破鏡望紅塵，千古江楓籠輦路。
次韵何子溫
作者：秦觀
朝代：宋

一星就起海隅傍，縣弩前驅過射陽。
行見斯民無重困，坐令吾道有餘光。
簿書不礙詩人筆，猿鳥常窺使者章。
談笑自然群吏肅，何須酒後次公狂。
次韵侍祠南郊
作者：秦觀
朝代：宋

風馬雲車下九天，郊柴初告帝心虔。
天如倚蓋臨壇上，星若連珠繞御前。
縹緲珮環參雅奏，岧嶢樓閣抱非烟。
侍臣舉酒欣相屬，醉看參橫左右肩。
次韵傳道自適兼呈都司芸叟學士
作者：秦觀
朝代：宋

楚國陳夫子，周南頗滯留。
弊袍披槁葉，瘦馬兀扁舟。
藥餌過三伏，文書散百憂。
何人共禪悅，居士有浮休。
次韵公闢即席呈太虛
作者：秦觀
朝代：宋

與君鄰並共烟霞，乘興時時過我家。
更漏一新聞曉角，門闌數級看秋花。
湖山對值全如買，風月相期不用賒。
頼有醉毫吟更苦，他年分作句圖誇。
次韵公闢將受代書蓬萊閣
作者：秦觀
朝代：宋

城連湖岸水爲關，旦暮樵風自往還。
龜負寶林新佛地，龍蟠使宅老仙山。
平生仕宦今何得，終日登臨獨未閑。
歲滿徘徊難遽別，就中瀟洒異人間。
次韵公闢州宅月夜偶成·其一
作者：秦觀
朝代：宋

新秋過雨月如霜，緩足蓬萊徹上方。
翠木玲瓏藏寶界，白烟濃淡鎖華堂。
書名越艷誰興發，角動單于自感傷。
山似卧龍天似水，却疑身在海中央。
次韵公闢州宅月夜偶成·其二
作者：秦觀
朝代：宋

繚繞千重雨後凉，月含秋色上東方。
風催絡紓歸金井，月轉檀欒蔭畫堂。
游目騁懷佳興發，感時撫事壯心傷。
歸來枕簟清無夢，卧看明星到未央。
次韵公闢會流觴亭
作者：秦觀
朝代：宋

偷引湖光一派飛，詠觴還却似當時。
吳歌送酒隨流急，越艷浮花轉曲池。
山廟早因前守徹，冰盤元是故工遺。
年年禊飲今非昔，不到蘭亭到北池。
次韵公闢會蓬萊閣
作者：秦觀
朝代：宋

林聲摵摵動秋風，共躡丹梯上卧龍。
路隔西陵三兩水，門臨南鎮一千峰。
湖吞碧落詩爭發，塔湧青冥畫幾重。
非是登高能賦客，可憐猿鶴自相容。
次韵公闢聞角有感
作者：秦觀
朝代：宋

一聽胡笳動越吟，聲潜地底氣逾深。
千宮月色單于曲，萬里天光魏闕心。
秉燭何人猶把盞，挑燈有女正穿針。
早寒時節黄昏後，更逐西風應遠砧。
次韵出省馬上有懷蔣穎叔·其一
作者：秦觀
朝代：宋

新淬魚腸玉似泥，將軍唾手取河西。
偏裨萬戶封龍額，部曲千金賜褭蹄。
次韵出省馬上有懷蔣穎叔·其二
作者：秦觀
朝代：宋

制詔行聞降紫泥，簪花且醉玉東西。
羌人誰謂多籌策，止有黔馿技一蹄。
次韵劉遜父以寧齋詩二軸作以還之
作者：秦觀
朝代：宋

揚舲偶過海邊州，一見名郎破百憂。
荀氏諸龍俱俊偉，河東小鳳最風流。
明珠白璧俱投報，細草幽花入獻酬。
別駕舊齋何足念，文昌新府待公游。
次韵參寥三首·其一
作者：秦觀
朝代：宋

武陵漁子入花源，但見秦人不得仙。
會有黄鸝鳴翠柳，何妨白眼望青天。
次韵參寥三首·其三
作者：秦觀
朝代：宋

且折花枝醉復醒，人間時節易崢嶸。
屠龍肯自羞無用，畫虎從人笑不成。
次韵參寥三首·其二
作者：秦觀
朝代：宋

長安仕路與雲齊，倦僕羸驂不可躋。
但得玄暉曾折簡，何須平子更安題。
次韵參寥莘老
作者：秦觀
朝代：宋

迅風薄高林，萬象號虎豹。
紛披枳與棘，爾復鼓狂鬧。
我垣既已頹，我棟又以撓。
豈無一木枝，橫力難與較。
黎明忽自罷，晴日射魚罩。
死水失狂瀾，衰木回故貌。
勞生真夢事，往趨如睡覺。
炊黍焚黄鶉，吾其理歸棹。
次韵參寥見別
作者：秦觀
朝代：宋

爐香冉冉紆寒穗，篝火熒熒擢夜芒。
預想江天回首處，雪風橫急雁聲長。
次韵夏侯太沖秀才
作者：秦觀
朝代：宋

儒官飽閑散，室若僧坊靜。
北窗腹便便，支枕看斗柄。
或時得名酒，亭午猶中聖。
醒來復何事，弄筆賦秋興。
焉知懶是真，但覺貧非病。
茫茫流水意，會有知音聽。
鐘鼎與山林，人生各天性。
次韵太守向公登樓眺望二首·其一
作者：秦觀
朝代：宋

茫茫汝水抱城根，野色偷春入燒痕。
千點湘妃枝上淚，一聲杜宇水邊魂。
遥憐鴻隙陂穿路，尚想元和賊負恩。
粉堞女牆都已盡，恍如陶侃夢天門。
次韵太守向公登樓眺望二首·其二
作者：秦觀
朝代：宋

庖烟起處認孤村，天色清寒不見痕。
車輞湖邊梅濺淚，壺公祠畔月銷魂。
封疆盡是春秋國，廟食多懷將相恩。
試問李斯長歎後，誰牽黄犬出東門。
次韵奉酬丹元先生
作者：秦觀
朝代：宋

金華紫烟客，來作牧羊兒。
至言初無文，尋繹自成詩。
二景入妙解，元氣含烟詞。
憐我鬣蒼浪，黄埃眩蟲絲。
勸解冠上纓，一濯含風漪。
攝身列缺外，倒躡蜿蜒鬐。
維斗錯明珠，望舒耿脩眉。
真游無疆界，浩蕩天風吹。
次韵子由召伯埭見別三首·其一
作者：秦觀
朝代：宋

孤蓬短榜泝河流，無頼寒侵紫綺裘。
召伯埭南春欲盡，爲公重賦畔牢愁。
次韵子由召伯埭見別三首·其三
作者：秦觀
朝代：宋

冠蓋紛紛不我謀，掩關聊與古人遊。
會須匹馬淮西去，雲巘風溪遂所求。
次韵子由召伯埭見別三首·其二
作者：秦觀
朝代：宋

青熒燈火照深更，逐客舟航冷似冰。
到處故應山作主，隨方還有月爲朋。
次韵子由題斗野亭
作者：秦觀
朝代：宋

滿市花風起，平堤漕水流。
不堪春解手，更爲晚停舟。
古埭天連雁，荒祠木蔽牛。
杖藜聊復爾，轉盼夕烟浮。
次韵子瞻贈金山寶覺大師
作者：秦觀
朝代：宋

雲峰一變隔炎凉，猶喜重來飯積香。
宿鳥水干迎曉鬧，亂帆天際受風忙。
青鞋踏雨尋幽徑，朱火籠紗語上方。
珍重故人敦妙契，自憐身世兩微茫。
次韵孔彥常舍人曝書
作者：秦觀
朝代：宋

上帝圖書府，傳觀詔特容。
嘉賓蒼佩玉，盛饌紫駝峰。
散帙牙籤亂，開函錦襲重。
君羹如可請，願備北堂供。
次韵安州晚行寄傳師
作者：秦觀
朝代：宋

投暮安州北，蒼烟亂眼昏。
茅茨人外路，砧杵月邊村。
野水飛雲薄，空林噪雀繁。
幾人堪此樂，逢客莫輕論。
次韵宋履中近謁大慶退食館中
作者：秦觀
朝代：宋

翠華初到殿中間，三館諸儒共一班。
迎謁曉廷清蹕近，退穿春仗綵旓閑。
病來怕飲東西玉，老去慚陪大小山。
知續春明退朝錄，借觀當奉一鴟還。
次韵宋履中題李侯檀欒亭
作者：秦觀
朝代：宋

陰陰數畝籜龍稠，亭外危通一徑幽。
頗似竹林當日集，酒狂莫笑阮陳留。
次韵曾存之嘯竹軒
作者：秦觀
朝代：宋

翩翩曾公子，子猷定前身。
嗜好準疇昔，了然不緇磷。
寄食平準官，植竹當比鄰。
朝與竹相對，暮與竹相親。
安可一日無，此君真可人。
次韵朱李二君見寄二首·其一
作者：秦觀
朝代：宋

東阡北陌坐淹時，偶爲高風振羽儀。
十丈蓮花開處遠，三年楮葉刻成遲。
鬢毛但速安仁老，錢粟難輸曼倩饑。
尚頼故人遥省憶，發揮春色有新詩。
次韵朱李二君見寄二首·其二
作者：秦觀
朝代：宋

萬古流空一鳥沉，衣冠常苦事違心。
七行俱下知君舊，四者難并笑我今。
梅已偷春成國色，雲猶憑臘造天陰。
美人綠綺煩遥贈，莫致南金增永吟。
次韵東坡上元扈從三絕·其一
作者：秦觀
朝代：宋

赭黄繖底望龍章，不斷惟聞蠟炬香。
一片韶音歸複道，重瞳左右列英皇。
次韵東坡上元扈從三絕·其三
作者：秦觀
朝代：宋

仗下番夷各一群，機泉如雨自繽紛。
細看香案旁邊吏，却是茅家大小君。
次韵東坡上元扈從三絕·其二
作者：秦觀
朝代：宋

端門魏闕鬰崢嶸，燈火成山輦路平。
不待上林鶑百囀，教坊先已進新聲。
次韵王仲至侍郎
作者：秦觀
朝代：宋

螭口清漪下玉欄，隔花時聽鳥關關。
酒行寒食清明際，人在蓬壺閬苑間。
天近省闈卿月麗，春偏戚里將星閑。
忽思歸去焚香坐，靜取楞嚴看入還。
次韵答張文潜病中見寄
作者：秦觀
朝代：宋

與君涉世網，所得如鉤溫。
念昔相乖離，俯仰變寒暄。
把袂安可期，寄書囑加餐。
三年汝水濱，孤懷誰與言。
末路非所望，聯鑣金馬門。
校文多豫暇，玄談到羲軒。
孰云笭箵小，史書垂後昆。
匪惟以舊聞，牴牾良可刊。
比枉病中作，筆端淮海奔。
亟駕問所苦，兀坐一室閑。
晤對不知夕，歸途斗星翻。
平時带十圍，頗復減臂環。
君其專精神，微恙不足論。
愷悌神所勞，此理直如弦。
次韵答米元章
作者：秦觀
朝代：宋

嗜好清無滓，周旋粲有文。
揮毫春在手，岸幘海生雲。
花鳥空撩我，蓴鱸正屬君。
惟應讀雌蜺，差不愧王筠。
次韵答裴仲謨
作者：秦觀
朝代：宋

十年淮海閒居草，偶遣兒童次第成。
方愧貧家矜敝帚，忽蒙鄰壁借餘明。
文昌但願花前老，張翰何須身後名。
移病闔門參拜阻，卧聽車馬去來聲。
次韵米元章齋居即事
作者：秦觀
朝代：宋

庭木雙株茂，盆池一掬慳。
支頤魚出樂，入眥鳥知還。
老境行將及，仙書讀未閑。
因君歌鳳過，通昔夢歸山。
次韵羅正之惠綿扇
作者：秦觀
朝代：宋

吳扇新翻製素綿，名郎持贈意俱圓。
有人充戶修明月，無女乘鸞向紫烟。
供奉宜升清暑殿，動搖合作御風仙。
誰知揮却青蠅輩，功在春蠶一覺眠。
次韵范純夫戲答李方叔饋笋兼簡鄧慎思
作者：秦觀
朝代：宋

楚山冬笋斸寒空，北客長嗟食不重。
秀色可憐刀切玉，清香不斷鼎烹龍。
論羹未愧蓴千里，入貢當隨傳一封。
薄祿養親甘旨少，滿包時頼故人供。
次韵莘老
作者：秦觀
朝代：宋

妙齡隨計日，紺髮度關年。
較藝先豪俊，飛聲動眇綿。
祕書窺甲乙，密室詣溫宣。
已叶半千運，仍親五尺天。
御香春晚炷，宮蠟夜深燃。
漢殿螭頭筆，岐藩幕下蓮。
孔鸞人共貴，蘭蕙世皆憐。
附尾方瞠若，提刀獨砉然。
皂囊封細札，青簡續遺編。
璧府深難造，龍媒雋莫先。
大農參奏計，宗伯與興賢。
玉鉉行真即，金甌忽浪傳。
兩輪苕上駕，百仗剡中牽。
荏苒馮唐老，淹回賈傅還。
星霜俄九換，金竹遽三遷。
鼓吹吳雲外，旌旛楚水壖。
經綸殊未倦，憂患復相連。
惡草空搖毒，群蝸謾污涎。
松筠終不易，雨露竟無偏。
憔悴千株橘，荒凉二頃田。
幾書借船帖，屢廣絕交篇。
禪譽推龐藴，親評主閔騫。
懶因閑處極，樂向靜中全。
歲月黄塵裏，鶑花白髮前。
冰臺清照底，玉海湛無邊。
身世尤飛隼，功名眇蛻蟬。
蕉心難固待，楮葉謾勞鎸。
佇續清都夢，還隨濁世緣。
泉虬淹已久，風翮去應便。
預想朝元處，簪裾立萬仙。
次韵莘老初至湯泉
作者：秦觀
朝代：宋

夾路山重複，參天樹老蒼。
一區成小市，數埒引溫湯。
洗沐同幽客，餔餐就梵坊。
未輸朝市子，斗酒得西凉。
次韵蔡子駿瓊花
作者：秦觀
朝代：宋

無雙亭上傳觴處，最惜人歸月上時。
相見異鄉心欲絕，可憐花與月應知。
次韵蔣穎叔南郊祭告上清儲祥宮
作者：秦觀
朝代：宋

特起朝陽內，祠宮極邃清。
高窗闚玉女，巨闑守昌明。
盛掩秦諸畤，雄逾漢兩京。
垣橫天上紫，洲露海中瀛。
黄帝初龍躍，中原罷虎爭。
樵夫亦談道，行旅不持兵。
此地脩禳禬，于時保利亨。
栢梁災未幾，陳寶詔重營。
御帑金繒出，慈闈服玩并。
標題動宸翰，撰次屬鴻生。
玉刻黄冠印，金書祕殿名。
妙經藏洞觀，真籙佩威盟。
仙溜花間靜，瓊枝物外榮。
肇禋承帝祉，肆眚順民情。
天施寧論報，風行不計程。
近傳聞磬管，時或見旄旌。
海嶽朝雙闕，星辰集上楹。
禮如尊太一，事異寵文成。
大以圓丘報，長於至日迎。
侍臣來祭告，法駕欲時行。
釐事通元氣，高真達孝誠。
慶增黄帝系，壽續太陰精。
西北夷門峻，東南輦路傾。
雲行博山氣，風卷步虛聲。
符貺方期應，英髦各彙征。
謳歌興法從，可見泰階平。
次韵裴仲謨和何先輩二首·其一
作者：秦觀
朝代：宋

聞說何郎操行端，蕭然環堵若爲安。
鳥啼花發阻携手，水遠山高空憑欄。
別後想多黄絹作，春來尤厭惠文彈。
兩章讀罷知高義，貴賤交情自古難。
次韵裴仲謨和何先輩二首·其二
作者：秦觀
朝代：宋

汝南古郡寡參尋，兀兀長如鶴在陰。
支枕星河橫醉後，入簾風絮報春深。
青山未落詩人手，白髮誰知國士心。
多謝名郎傳綠綺，愧無佳句比南金。
次韵裴秀才上太守向公二首·其一
作者：秦觀
朝代：宋

東風已動北風歸，寒氣侵尋自霽威。
何處管弦傳臘酒，誰家刀尺製春衣。
使君英妙開蓮幕，別駕風流出粉闈。
唯有廣文官獨冷，終年如坐水邊磯。
次韵裴秀才上太守向公二首·其二
作者：秦觀
朝代：宋

上客新從潁尾歸，使君高會列南威。
風將沉燎縈歌扇，雪带梅香上舞衣。
翻樣雲團分御帑，如椽蜜炬出宮闈。
食前方丈羅珍怪，却訝犀燃牛渚磯。
次韵謝李安上惠茶
作者：秦觀
朝代：宋

故人早歲佩飛霞，故遣長須致茗芽。
寒橐遽收諸品玉，午甌初試一團花。
著書懶復追鴻漸，辨水時能效易牙。
從此道山春困少，黄書剩校兩三家。
次韵邢敦夫秋懷十首·其一
作者：秦觀
朝代：宋

驅車陟高丘，却望大梁圻。
馳道入雙闕，勾陳連太微。
夷門壯下屬，清洛相因依。
美哉吾黨士，皋卨良可希。
次韵邢敦夫秋懷十首·其一〇
作者：秦觀
朝代：宋

邢侯秋卧痾，揮毫見深衷。
賡者二三子，翕然笙磬同。
不爲兒女姿，頗形四方風。
屬有山水念，因之絲與桐。
次韵邢敦夫秋懷十首·其七
作者：秦觀
朝代：宋

匠氏構明堂，百材入斤斧。
儻非豫章棟，冗長亦焉取。
英英范與蘇，器識兼文武。
胡爲先一州，不用作霖雨。
次韵邢敦夫秋懷十首·其三
作者：秦觀
朝代：宋

昔者曾中書，門戶實難瞰。
筆勢如長淮，初源可觴濫。
經營終入海，欲語焉能暫。
斯人今則亡，悲歌風慘澹。
次韵邢敦夫秋懷十首·其九
作者：秦觀
朝代：宋

祖宗舉賢良，充賦多名儒。
執事惡言者，此科爲之無。
雖有仲舒錯，或橫江潭魚。
果欲鳴鳳至，還當種椅梧。
次韵邢敦夫秋懷十首·其二
作者：秦觀
朝代：宋

暮有二客至，俱以能禪聞。
一枝惠林出，一派智海分。
言各不相可，往來劇絲棼。
謝客姑舍是，妨余醉看雲。
次韵邢敦夫秋懷十首·其五
作者：秦觀
朝代：宋

蝮蛇初螫手，壯士斷其腕。
豈不悲毀傷，所卹在軀幹。
西羌沙鹵地，置戍或煩漢。
雞肋不足云，阿瞞妙思算。
次韵邢敦夫秋懷十首·其八
作者：秦觀
朝代：宋

憬彼高句麗，來脩裔夷職。
天都富如海，勞汝送涓滴。
舳艫尾相銜，遠近困供億。
止沸當絕薪，揚湯百無益。
次韵邢敦夫秋懷十首·其六
作者：秦觀
朝代：宋

湯湯辟廱流，中有學子居。
但說若稽古，言猶三萬餘。
來者轉相祖，詞林日凋疏。
稍喜績溪令，入校天祿書。
次韵邢敦夫秋懷十首·其四
作者：秦觀
朝代：宋

渤海有巨鼇，其顛冠嵯峨。
宿昔嘗小抃，八弦相盪摩。
忽遭龍伯人，一舉空潮波。
取皮煎作膠，清此崑崙河。
次韵酬周開祖宣義
作者：秦觀
朝代：宋

并州令尹古人風，淮海相忘十載中。
麗句曉披花綽約，清談初扣玉丁東。
追攀昔共猗玕子，嗜好今同桑苧翁。
所惜華船輕解繂，未窺笠澤故書叢。
次韵酬徐仲車見寄
作者：秦觀
朝代：宋

渭清非勝涇，蘭芳本無慕。
我生季葉中，乃與古人遇。
職當供洒掃，匏繫愧遲暮。
來章感存沒，三讀淚如注。
次韵酬陳傳道
作者：秦觀
朝代：宋

白髮三冬學，青衫八尺身。
誰知人上傑，聊作吏中循。
揮翰通元氣，開編友古人。
寄聲張氏子，曲逆豈長貧。
次韵馬忠玉喜王定國還自濱州
作者：秦觀
朝代：宋

淮海相逢一解顔，紛紛歲月夢魂間。
初驚漁艇迷花去，忽認星槎拂斗還。
桂嶺暮登猿斷續，槐堂春到鳥綿蠻。
石渠舊議行當復，未信佳時得自閑。
次韵黄冕仲寄題順興步雲閣
作者：秦觀
朝代：宋

故山無期大刀頭，黄塵溽暑未罷休。
步雲之篇忽我投，便見冰玉懸清秋。
順興山川甲閩甌，無風萬壑松颼颼。
步雲之人人品優，御風禦寇真其儔。
仙人乘槎凌斗牛，回環十見天星周。
猿鶴忽驚空蕙帳，周家正要磻溪望。
正仲左丞生日
作者：秦觀
朝代：宋

元氣鍾英偉，東皇賦炳靈。
蓂敷十一葉，椿茂八千齡。
汗血來西極，摶風出北溟。
之無分襁褓，詩禮學趨庭。
妙質珠遺海，高材刃發硎。
亟更芸閣祕，屢直瑣闈青。
史筆開凡例，綸言正緯經。
文昌頻曳履，京兆屢空囹。
遂總臺綱紀，常參國典刑。
兩宮隆眷遇，諸夏聳瞻聽。
武略驅雷電，文鋒粲斗星。
乞閑辭亢滿，分逸下青冥。
騎引雙朱服，腰橫萬寶釘。
明峰春矗矗，汝水暮泠泠。
散策花間徑，揮犀水上亭。
壺觴延墨客，燈燭按歌伶。
周衮歸公旦，商巖夢武丁。
久聞虛揆席，佇見返皇扃。
別數汾陽考，重鎸宋父銘。
巍然廟堂上，永作世儀形。
永壽縣君挽詞二首·其一
作者：秦觀
朝代：宋

廷尉蒙恩後，蘭臺就養初。
大椿宜更壽，流水遽焉如。
鸞錦封花誥，蛛絲網板輿。
百年誰考德，琬琰在幽墟。
永壽縣君挽詞二首·其二
作者：秦觀
朝代：宋

明世辭隆養，哀榮道路傳。
賻喪從上宰，歌挽出群仙。
素幔傷秋泛，青缸慘夜船。
玉峰歸葬處，木拱雁連天。
江城子
作者：秦觀
朝代：宋

南來飛燕北歸鴻。偶相逢。慘愁容。綠鬢朱顏，重見兩衰翁。別後悠悠君莫問，無限事，不言中。小槽春酒滴珠紅。莫匆匆。滿金鍾。飲散落花流水、各西東。後會不知何處是，煙浪遠，暮雲重。
江城子
作者：秦觀
朝代：宋

棗花金釧約柔荑。昔曾攜。事難期。咫尺玉顏，和淚鎖春閨。恰似小園桃與李，雖同處，不同枝。玉笙初度顫鸞篦。落花飛。為誰吹。月冷風高，此恨只天知。任是行人無定處，重相見，是何時。
江城子
作者：秦觀
朝代：宋

西城楊柳弄春柔。動離憂。淚難收。猶記多情，曾為系歸舟。碧野朱橋當日事，人不見，水空流。韶華不為少年留。恨悠悠。幾時休。飛絮落花時候、一登樓。便做春江都是淚，流不盡，許多愁。
江月樓·其一
作者：秦觀
朝代：宋

仙翁看月三百秋，江波日去月不流。
肯因炎塵暝空闊，直與江月同清幽。
江月樓·其二
作者：秦觀
朝代：宋

蒼梧雲氣眉山雨，玉簫三年無今古。
九天雨露蟄蛟龍，琅玕長憑清虛府。
泊吳興西觀音院
作者：秦觀
朝代：宋

金剎負城闉，閴然美栖止。
卞山直穹窿，苕水相依倚。
霜檜鬰冥冥，海棕鮮薿薿。
廣除庇夏陰，飛棟明朝晷。
溪光鳬鶩邊，天色菰蒲裏。
緒風傳晝焚，璧月窺夜禮。
洩雲彗層空，規荷鑑幽沚。
艅艎烟際下，鍾磬林端起。
聱牙戲清深，嶔崟撲空紫。
所遇信悠然，此生如寄耳。
志士恥溝瀆，征夫念桑梓。
攬衣軒楹間，嘯歌何窮已。
泗州東城晚望
作者：秦觀
朝代：宋

渺渺孤城白水環，舳艫人語夕霏間。
林梢一抹青如畫，應是淮流轉處山。
流杯橋
作者：秦觀
朝代：宋

曲水分山陰，輿梁勝溱洧。
一詠見高風，駟馬安足取。
流觴亭并次韵二首·其一
作者：秦觀
朝代：宋

縹緲雲巒欲盡頭，灑然華構引飛流。
朱盤瀲灧開冰鑑，碧甃縈紆走玉虬。
毛骨漸驚超濁界，風烟驟覺變清秋。
更憐白足如霜句，可羨溪邊六逸遊。
流觴亭并次韵二首·其二
作者：秦觀
朝代：宋

卧龍西畔北池頭，水擘華堂瑟瑟流。
幾曲漪漣盤翠带，一峰孤秀浴蒼虬。
香囊近午清無汗，素扇生凉爽入秋。
待喚畫師來貌取，圖成便是竹溪遊。
浣溪沙
作者：秦觀
朝代：宋

漠漠輕寒上小樓。曉陰無賴似窮秋。淡煙流水畫屏幽。自在飛花輕似夢，無邊絲雨細如愁。寶簾閒掛小銀鉤。
浣溪沙
作者：秦觀
朝代：宋

腳上鞋兒四寸羅。唇邊朱粉一櫻多。見人無語但回波。料得有心憐宋玉，只應無奈楚襄何。今生有分共伊麼。
浣溪沙
作者：秦觀
朝代：宋

錦帳重重卷暮霞。屏風曲曲鬥紅牙。恨人何事苦離家。枕上夢魂飛不去，覺來紅日又西斜。滿庭芳草襯殘花。
浣溪沙
作者：秦觀
朝代：宋

霜縞同心翠黛連。紅綃四角綴金錢。惱人香爇是龍涎。枕上忽收疑是夢，燈前重看不成眠。又還一斷惡因緣。
浣溪沙
作者：秦觀
朝代：宋

香靨凝羞一笑開。柳腰如醉暖相挨。日長春困下樓臺。照水有情聊整鬢，倚闌無緒更兜鞋。眼邊牽繫懶歸來。
海康書事十首·其一
作者：秦觀
朝代：宋

白髮坐鉤黨，南遷海瀕州。
灌園以餬口，身自雜蒼頭。
籬落秋暑中，碧花蔓牽牛。
誰知把鋤人，舊日東陵侯。
海康書事十首·其一〇
作者：秦觀
朝代：宋

合浦古珠池，一熟胎如山。
試問池邊蜑，云今累年閑。
豈無明月珍，轉徙溟渤間。
何關二千石，時至自當還。
海康書事十首·其七
作者：秦觀
朝代：宋

粲粲菴摩勒，作湯美無有。
上客賦驪駒，玉奩開素手。
那知蒼梧野，棄置同芻狗。
荆山玉抵鵲，此事繇來久。
海康書事十首·其三
作者：秦觀
朝代：宋

卜居近流水，小巢依嶔岑。
終日數椽間，但聞鳥遺音。
鑪香入幽夢，海月明孤斟。
鷦鷯一枝足，所恨非故林。
海康書事十首·其九
作者：秦觀
朝代：宋

一雨復一暘，蒼茫颶風發。
怒號兼晝夜，山海爲顛蹶。
云何大塊噫，乃爾不可遏。
黎明衆竅虛，白日麗空闊。
海康書事十首·其二
作者：秦觀
朝代：宋

荔子無幾何，黄柑遽如許。
遷臣不惜日，恣意移寒暑。
層巢俯雲木，信美非吾土。
草芳自有時，鵯鵊何關汝。
海康書事十首·其五
作者：秦觀
朝代：宋

粵女市無常，所至輒成區。
一日三四遷，處處售蝦魚。
青裙脚不襪，臭味猨與狙。
孰云風土惡，白州生綠珠。
海康書事十首·其八
作者：秦觀
朝代：宋

裔土桑柘希，蠶月不紡績。
吳綃與魯縞，取具{舟罔}船客。
一朝南風發，家室相怵迫。
半賈鬻我藏，倍稱還君息。
海康書事十首·其六
作者：秦觀
朝代：宋

海康臘己酉，不論冬孟仲。
殺牛檛祭鼓，城郭爲沸動。
雖非堯曆頒，自我先人用。
大笑荆楚人，嘉平獵雲夢。
海康書事十首·其四
作者：秦觀
朝代：宋

培塿無松栢，駕言出焉遊。
讀書與意會，却掃可忘憂。
尺蠖以時詘，其信亦非求。
得歸良不惡，未歸且淹留。
添春色·醉鄉春
作者：秦觀
朝代：宋

喚起一聲人悄。衾冷夢寒窗曉。瘴雨過，海棠晴，春色又添多少。社甕釀成微笑。半缺癭瓢共舀。覺健倒，急投床，醉鄉廣大人間小。
清夜
作者：秦觀
朝代：宋

子夜天無雲，稀星耿頑碧。
茫茫行役者，對此焉不息。
胡爲蝸角端，相與競尋尺。
勸君歸去來，飛空鳥無跡。
清明前一日李觀察席上得風字
作者：秦觀
朝代：宋

病軀寒食百無悰，偶到平陽舊第中。
池籞信爲三輔冠，杯盤真有五陵風。
美人賦韵分春色，上客揮毫奪化工。
白髮漸於花柳薄，但憐流水碧相通。
清溪逢故人
作者：秦觀
朝代：宋

共約來春會，牙檣發畫船。
和風楊柳岸，微雨杏花天。
故國應携手，前途共著鞭。
吳兒看環佩，珠樹秀嬋娟。
減字木蘭花
作者：秦觀
朝代：宋

天涯舊恨。獨自淒涼人不問。欲見迴腸。斷盡金爐小篆香。黛峨長斂。任是春風吹不展。困倚危樓。過盡飛鴻字字愁。
游仙二首·其一
作者：秦觀
朝代：宋

服形百神朝，刳心萬緣盡。
我無退轉境，何以有精進。
戲爲汗漫游，八極一何近。
渺渺東海水，纍纍北邙墳。
向來歌舞處，忽復成荒村。
愚人如鹿耳，其死了無魂。
孰知九霄間，玄圃枕崑崙。
緇塵化人衣，蒼蘿誰與捫。
游仙二首·其二
作者：秦觀
朝代：宋

雲車自天來，駕言游混茫。
手持太一節，身佩使者章。
龍虎傍夭矯，馬龜伏以翔。
朝元紫微上，所睹浩難量。
寶網結萬珠，參伍相焜煌。
花品不知數，妙英拆玄房。
宮殿隨人身，處處輒清凉。
危髾擢貞玉，高謝人間妝。
二三古鬚眉，冠雲带含光。
遺我飛霞佩，副以明月璫。
再拜敬服之，百毛發靈香。
滕達道挽詞·其一
作者：秦觀
朝代：宋

早歲峨冠侍冕旒，白頭淹卹外諸侯。
篋中尚有東封草，塞下曾無北顧憂。
心繫漢廷長入夢，氣吞胡虜不防秋。
經綸未了埋黄土，精爽還應屬斗牛。
滕達道挽詞·其二
作者：秦觀
朝代：宋

江南江北奉周旋，合散如雲二十年。
春郡勝遊花蔽馬，夜山清話雨連天。
共驚萬里長城壞，獨把千金寶劍懸。
平日書題多散亂，呼兒尋聚一潸然。
滿園花·促拍滿路花
作者：秦觀
朝代：宋

一向沈吟久。淚珠盈襟袖。我當初不和、苦撋就。慣縱得軟頑，見底心先有。行待痴心守。甚捻著脈子，倒把人來僝僽。近日來、非常羅皂醜。佛也須眉皺。怎掩得眾人口。待收了孛羅，罷了從來鬥。從今後。休道共我，夢見也、不能得句。
滿庭芳
作者：秦觀
朝代：宋

北苑研膏，方圭圓璧，名動萬里京關。碎身粉骨，功合上凌煙。尊俎風流戰勝，降春睡、開拓愁邊。纖纖捧，香泉濺乳，金縷鷓鴣斑。相如，方病酒，一觴一詠，賓有群賢。便扶起燈前，醉玉頹山。搜攬胸中萬卷，還傾動，三峽詞源。歸來晚，文君未寢，相對曉妝殘。
滿庭芳
作者：秦觀
朝代：宋

山抹微雲，天連衰草，畫角聲斷譙門。暫停徵棹，聊共引離尊。多少蓬萊舊事，空回首、煙靄紛紛。斜陽外，寒鴉萬點，流水繞孤村。銷魂。當此際，香囊暗解，羅帶輕分。謾贏得、青樓薄倖名存。此去何時見也，襟袖上、空惹啼痕。傷情處，高城望斷，燈火已黃昏。
滿庭芳
作者：秦觀
朝代：宋

曉色雲開，春隨人意，驟雨才過還晴。古臺芳榭，飛燕蹴紅英。舞困榆錢自落，鞦韆外、綠水橋平。東風裡，朱門映柳，低底按小秦箏。多情。行樂處，珠鈿翠蓋，玉轡紅纓。漸酒空金榼，花困蓬瀛。豆蔻梢頭舊恨，十年夢，屈指堪驚。憑闌久，疏煙淡日，寂寞下蕪城。
滿庭芳
作者：秦觀
朝代：宋

碧水驚秋，黃雲凝暮，敗葉零亂空階。洞房人靜，斜月照徘徊。又是重陽近也，幾處處，砧杵聲催。西窗下，風搖翠竹，疑是故人來。傷懷。增悵望，新歡易失，往事難猜。問籬邊黃菊，知為誰開。謾道愁須殢酒，酒未醒、愁已先回。憑闌久，金波漸轉，白露點蒼苔。
滿庭芳
作者：秦觀
朝代：宋

紅蓼花繁，黃蘆葉亂，夜深玉露初零。霽天空闊，雲淡楚江清。獨棹孤篷小艇，悠悠過、煙渚沙汀。金鉤細，絲綸慢卷，牽動一潭星。時時，橫短笛，清風浩月，相與忘形。任人笑生涯，泛梗飄萍。飲罷不妨醉臥，塵勞事、有耳誰聽。江風靜，日高未起，枕上酒微醒。
滿庭芳
作者：秦觀
朝代：宋

雅燕飛觴，清談揮座，使君高會群賢。密雲雙鳳，初破縷金團。窗外爐煙似動，開瓶試、一品香泉。輕淘起，香生玉塵，雪濺紫甌圓。嬌鬟。宜美盼，雙擎翠袖，穩步紅蓮。坐中客翻愁，酒醒歌闌。點上紗籠畫燭，花驄弄、月影當軒。頻相顧，餘歡未盡，欲去且流連。
滿江紅
作者：秦觀
朝代：宋

越豔風流，佔天上、人間第一。須通道、絕塵標緻，傾城顏色。翠綰垂螺雙髻小，柳柔花媚嬌無力。笑從來、到處只聞名，今相識。臉兒美，鞋兒窄。玉纖嫩，酥胸白。自覺愁腸攪亂，坐中狂客。金縷和杯曾有分，寶釵落枕知何日。謾從今、一點在心頭，空成憶。
漫郎
作者：秦觀
朝代：宋

元公機鑒天所高，中興諸彥非其曹。
自呼漫郎示真率，日與聱叟爲嬉遨。
是時胡星殞未久，關輔擾擾猶弓刀。
百里不聞易五羖，三士空傳殺二桃。
心知不得載行事，俛首刻意追風騷。
字偕華星章對月，漏洩元氣煩揮毫。
猗玕春深茂花竹，九疑日暮吟哀猱。
紅顔白骨付清醥，一官於我真鴻毛。
乃知達人妙如水，濁清顯晦惟所遭。
無時有祿亦可隠，何必龕巖遠遁逃。
灼灼
作者：秦觀
朝代：宋

錦城春暖花欲飛，灼灼當庭舞柘枝。
相公上客河東秀，自言那得傍人知。
妾願身爲梁上燕，朝朝暮暮長相見。
雲收月墮海沉沉，淚滿紅綃寄腸斷。
烟中怨
作者：秦觀
朝代：宋

鑑湖樓閣與雲齊，樓上女兒名阿溪。
十五能爲綺麗句，平生未解出幽閨。
謝郎巧思詩裁剪，能使佳人動幽怨。
瓊枝璧月結芳期，斗帳雙雙成眷戀。
無雙
作者：秦觀
朝代：宋

尚書有女名無雙，蛾眉如畫學新妝。
伊家仙客最明俊，舅母唯只呼王郎。
尚書往日先曾許，數載暌違今復遇。
聞說襄江二十年，當時未必輕相慕。
無題二首·其一
作者：秦觀
朝代：宋

君子有常度，所遭能自如。
不與死生變，豈爲憂患渝。
西伯囚演易，馬遷罪成書。
性剛趣和樂，淺淺非丈夫。
無題二首·其二
作者：秦觀
朝代：宋

世事如浮雲，飄忽不相待。
欻然化蒼狗，俄頃成章蓋。
達觀聽兩行，昧者乃多態。
舍旃勿重陳，百年等銷壞。
照閣
作者：秦觀
朝代：宋

彌猴鏡裏三身現，龍女珠中萬象開。
未若此軒人散後，水光清泛月華來。
燕觴亭
作者：秦觀
朝代：宋

碧流如鏡羽觴飛，夏木陰陰五月時。
清渭日長遊女困，武陵春去落花遲。
玉笙吹罷觥籌錯，蜜炬燒殘簪珥遺。
吳越風流公第一，未輸山簡習家池。
牽牛花
作者：秦觀
朝代：宋

銀漢初移漏欲殘，步虛人倚玉闌干。
仙衣染得天邊碧，乞與人間向曉看。
玉井泉
作者：秦觀
朝代：宋

雲蒸崑山液，月浸藍田英。
臨風咽沆瀣，滿腹珠璣鳴。
王昭君
作者：秦觀
朝代：宋

漢宮選女適單于，明妃斂袂登氈車。
玉容寂寞花無主，顧影低回泣路隅。
行行漸入陰山路，目送征鴻入雲去。
獨抱琵琶恨更深，漢宮不見空回顧。
田居四首·其一
作者：秦觀
朝代：宋

雞號四鄰起，結束赴中原。
戒婦預爲黍，呼兒隨掩門。
犁鋤带晨景，道路更笑喧。
宿潦濯芒屨，野芳簪髻根。
霽色披窅靄，春空正鮮繁。
辛夷茂橫阜，錦雉嬌空園。
少壯已雲趨，伶俜尚鴟蹲。
蟹黄經雨潤，野馬從風奔。
村落次第集，隔塍致寒暄。
眷言月占好，努力競晨昏。
田居四首·其三
作者：秦觀
朝代：宋

昔我蒔青秧，廉纖屬梅雨。
及茲欲成穗，已復頹星暑。
遲暮易昏晨，搖落多砧杵。
村迥少過從，客來旋炊黍。
興發即杖藜，未嘗先處所。
褰裳涉淺瀨，矯首沒孤羽。
叢祠土鼓悲，野埭鵾雞舞。
雉子隨販夫，老翁拜巫女。
辛勤稼穡事，惻愴田疇語。
得穀不敢儲，催科吏旁午。
田居四首·其二
作者：秦觀
朝代：宋

入夏桑柘稠，陰陰翳墟落。
新麥已登場，餘蠶猶占箔。
隆曦破層陰，霽靄收遠壑。
雌蜺卧淪漪，鮮飆泛叢薄。
林深鳥更鳴，水漫魚知樂。
羸老厭煩歊，解衣屢槃礴。
蔭樹濯凉颸，起行遺带索。
冢婦餉初還，丁男耘有託。
倒筒備青錢，鹽茗恐垂橐。
明日輸絹租，鄰兒入城郭。
田居四首·其四
作者：秦觀
朝代：宋

嚴冬百草枯，鄰曲富休暇。
土井時一汲，柴車久停駕。
寥寥場圃空，跕跕烏鳶下。
孤榜傍橫塘，喧舂起旁舍。
田家重農隙，翁嫗相邀迓。
班坐釃酒醪，一行三四謝。
陶盤奉旨蓄，竹筯羞雞䏑。
飲酣爭獻酬，語闋或悲咤。
悠悠燈火暗，剌剌風飆射。
客散靜柴門，星蟾耿寒夜。
留別平闍黎
作者：秦觀
朝代：宋

緣盡山城且不歸，此生相見了無期。
保持異日蓮花上，重說如今結社時。
畫堂春
作者：秦觀
朝代：宋

東風吹柳日初長。雨餘芳草斜陽。杏花零落燕泥香。睡損紅妝。香篆暗消鸞鳳，畫屏縈繞瀟湘。暮寒輕透薄羅裳。無限思量。
畫堂春
作者：秦觀
朝代：宋

落紅鋪盡水平池。弄晴小雨霏霏。杏園憔悴杜鵑啼。無奈春歸。柳外畫樓獨上，憑闌手拈花枝。放花無語對斜暉。此恨誰知。
病中
作者：秦觀
朝代：宋

疏簾薄幔對青燈，鸜鵒喧喧自轉更。
風雨渺漫人卧病，地爐湯鼎更悲鳴。
病犬
作者：秦觀
朝代：宋

犬以守禦用，老憊將何爲。
踉蹌劣於行，纍然抱渴饑。
主人恩義易，勿爲升斗資。
黽勉不肯去，猶若戀藩籬。
屠膾意得逞，烹庖在須斯。
糟糠固非意，豚矢同一時。
念昔初得寵，青韁纏閟絲。
飼養候饑飽，動止常相隨。
胡云不終始，委逐在衰遲。
犬死不足道，固爲主人悲。
白馬寺晚泊
作者：秦觀
朝代：宋

濛濛晚雨暗回塘，遠樹依微不辨行。
人物漸稀疏磬斷，綠蒲叢底宿鴛鴦。
白鶴觀
作者：秦觀
朝代：宋

複殿重樓墮杳冥，故基喬木尚崢嶸。
銀河不改三千尺，鐵馬曾經十萬兵。
華表故應終化鶴，謫仙未解獨騎鯨。
井泉一一兒童舊，白髮衰顔祇自驚。
盆池釣翁
作者：秦觀
朝代：宋

誰刻仙材作釣翁，尺池終日釣微風。
令人却憶鴟夷子，散髮五湖狂醉中。
盼盼
作者：秦觀
朝代：宋

百尺樓高燕子飛，樓上美人顰翠眉。
將軍一去音容遠，只有年年舊燕歸。
春風昨夜來深院，春色依然人不見。
只餘明月照孤眠，回望舊恩空戀戀。
睡起
作者：秦觀
朝代：宋

睡起東軒下，悠悠春緒長。
爬搔失幽囀，款欠墮危芳。
蛛網留晴絮，蜂房受晚香。
欲尋初斷夢，雲霧已冥茫。
睡足寮寄震鼎二弟
作者：秦觀
朝代：宋

與物無營但欲眠，客來從笑腹便便。
秋生淮海凉如水，得句還應夢阿連。
睡足軒二首·其一
作者：秦觀
朝代：宋

長年憂患百端慵，開斥僧坊頗有功。
地撤蔽虧僧界浄，人除荒穢玉奩空。
青天併入揮毫裏，白鳥時興隠几中。
最是人間佳絕處，夢殘風鐵響丁東。
睡足軒二首·其二
作者：秦觀
朝代：宋

數椽空屋枕清流，一榻蕭然散百憂。
終日掩關塵境謝，有時開卷古人遊。
鳴鳩去後滄浪晚，飛雨來初菡萏秋。
此處便令君睡足，何須雲夢澤南州。
石魚
作者：秦觀
朝代：宋

佛宮琢琳瑯，懸魚警羣聰。
緩扣集方袍，急拊趨百工。
雖無筍虛器，自協徵與宮。
犂然當人心，邈有炎氏風。
山泉自疏數，珮玉相玲瓏。
朝昏間鍾鼓，清響傳無窮。
惟有寶陀山，於音獲圓通。
一聞如得解，石鞏亦投弓。
秋夜病起懷端叔作詩寄之
作者：秦觀
朝代：宋

寢瘵當老秋，入夜庭軒空。
天光脆如洗，月色清無縫。
風飆戾戾輕，露氣霏霏重。
簷花伴徐步，籠燭窺孤諷。
緬惟情所親，佳辰誰與共。
夫子淮海英，材大難爲用。
秉心既絕俗，發語自驚衆。
麈尾扣球琳，筆端攢螮蝀。
雄深迫揚馬，妙麗該沈宋。
浮沉任朝野，魚鳥狎鯤鳳。
與時真楚越，於我實伯仲。
爾來居邑鄰，頗便書札貢。
上憑鴻雁傳，下託鯉魚送。
二物或愆時，已辱移文訟。
人生無根柢，泛若凌波葑。
昧者復汲汲，晨暝趨一鬨。
陰持含沙毒，射影期必中。
自匿嫫母容，對客施錦幪。
溘然一朝逝，萬事俱成夢。
形骸猶汝辭，利勢猶君動。
思之可太息，傷之爲長慟。
所以古達人，脫身事高縱。
我生尤不敏，胸腹常空洞。
彊顔入規模，垂耳受羈鞚。
行謀買竿栧，名理就折衷。
但恐狂接輿，煩君更嘲弄。
秋日三首·其一
作者：秦觀
朝代：宋

霜落邗溝積水清，寒星無數傍船明。
菰蒲深處疑無地，忽有人家笑語聲。
秋日三首·其三
作者：秦觀
朝代：宋

連卷雌蜺掛西樓，逐雨追晴意未休。
安得萬妝相向舞，酒酣聊把作纏頭。
秋日三首·其二
作者：秦觀
朝代：宋

月團新碾瀹花瓷，飲罷呼兒課楚詞。
風定小軒無落葉，青蟲相對吐秋絲。
秋興九首·擬孟郊
作者：秦觀
朝代：宋

曉風有暴信，暮蟬無好聲。
曉風與暮蟬，自與時節爭。
獨客辭故鄉，推車謁梁城。
梁城道迢遞，區區役吾生。
不如歸舊山，藜藿安性情。
秋興九首·擬李白
作者：秦觀
朝代：宋

芙蓉露濃紅壓枝，幽禽感秋花畔啼。
玉人一去未回馬，梁邊燕子三見歸。
江頭白蘋老波底，尺書不來空相望。
斜吹疏雨濕秋江，霜風暗引芙蕖香，石上菖蒲三尺長。
綠頭鴨兒棲萍草，採蓮女郎笑花老。
木蘭船上動江水，不覺鴛鴦带波起。
秋興九首·擬李賀
作者：秦觀
朝代：宋

魚鱗甃空排嫩碧，露桂梢寒挂團璧。
白蘋風起吹北窗，尺鯉沉沒斷消息。
燕子將雛欲歸去，沈郎病骨驚遲暮。
濃愁茫茫寄何處，萬里江南芳草路。
秋興九首·擬杜子美
作者：秦觀
朝代：宋

紫領寬袍漉酒巾，江頭蕭散作閑人。
悲風有意催林葉，落日無情下水濱。
車馬憧憧諸道路，市朝滾滾共埃塵。
覓錢稚子啼紅頰，不信山翁篋笥貧。
秋興九首·擬杜牧之
作者：秦觀
朝代：宋

鼓鼙夜戰北窗風，霜葉鋪階疊亂紅。
一段新愁驚枕上，幾聲悲雁落雲中。
眼前時節看馳馬，日下生涯寄斷蓬。
弟妹別來勞夢寐，杳無消息過江東。
秋興九首·擬玉川子
作者：秦觀
朝代：宋

南州有病客，起卧北窗下。
玉兔銜光照清夜，故人別我京洛遊，不寄一行三改秋。
秋色變冷客裘薄，漸覺衣袂寒颼颼。
作詩欲寄君，未語先有愁。
不如呼童起，危坐北窗下，一杯寬我千日憂。
眼前俗事何擾擾，此夕盡向杯中休，何必懷黄金印兮爵通侯。
秋興九首·擬白樂天
作者：秦觀
朝代：宋

不因霜葉辭林去，的當山翁未覺秋。
北里酒錢煩屢索，南州詩債懶頻酬。
欲歌金縷羞紅粉，擬插黄花避白頭。
底事登臨好時節，等閑收拾許多愁。
秋興九首·擬韋應物
作者：秦觀
朝代：宋

坐投林下石，秋聲出疏林。
林間鳥驚棲，豈獨傷客心。
物亦有代謝，此理共古今。
鄰父縮新醅，林下邀同斟。
癡兒踏吳歌，婭姹足訛音。
日落相携手，凉風快虛襟。
秋興九首·擬韓退之
作者：秦觀
朝代：宋

逍遥北窗下，百事遠客慮。
無端葉間蟬，催促時節去。
愁起如亂絲，縈纏不如緒。
日月豈得已，還復役朝暮。
人生均有得，悲歎我不誤。
春愁自天時，感憤亦真趣。
秋詞二首·其一
作者：秦觀
朝代：宋

雲惹低空不更飛，班班紅葉欲辭枝。
秋光未老仍微暖，恰似梅花結子時。
秋詞二首·其二
作者：秦觀
朝代：宋

無數青莎繞玉階，夕陽紅淺過牆來。
西風莫道無情思，未放芙蓉取次開。
答曾存之
作者：秦觀
朝代：宋

環堵蕭然汝水隈，孤懷烱烱向誰開。
青春不覺書邊過，白髮無端鏡上來。
祭竈請鄰聊復爾，賣刀買犢豈難哉。
故人休說封侯事，歸釣江天有舊臺。
答朱廣微
作者：秦觀
朝代：宋

廣微才華殆天付，十歲孤山有佳句。
又夢東林飲虎溪，歎息清風人不悟。
自爾所見無全牛，桐柏崑崙日傾注。
葱蘢曉景破新花，蹭蹬老拳擒脫兔。
身勤事左竟何成，巧迫化工天所怒。
兩鬢星星滄海頭，强學禪那慰遲暮。
昨夜燈花吐金粟，曉烹鯉魚得尺素。
笑我徜徉吳楚間，經卷酒巵隨所遇。
人生迕意十八九，月得解顔能幾度。
著書準易空自疲，服藥求仙良亦誤。
北風老矣無能爲，行看黄鸝語飛絮。
安得從君醉百場，落筆珠璣不論數。
答閻求仁謝參寥彥溫訪於墳所
作者：秦觀
朝代：宋

老濞城西木半摧，崑崙岡下路新開。
故人此地銜憂去，禪客他時問疾回。
聞爲樹風增永感，却因水鳥證西來。
已謀寒食驅羸馬，細聽清談動玉哀。
答龔深之
作者：秦觀
朝代：宋

深巷茅簷日漸長，卧看花鳥競朝陽。
惜無好事携罇酒，頼有鄰家振燭光。
尚友頗存書萬卷，封侯正闕木千章。
錯刀錦段相仍至，小子都忘進取狂。
精思
作者：秦觀
朝代：宋

精思洞元化，白日昇高旻。
俯仰凌倒景，龍行速如神。
半道過紫府，弭節聊逡巡。
金床設寶几，璀璨明月珍。
僊者二三子，眷然骨肉親。
飲我霞一杯，放懷暖如春。
遂朝玉虛上，冠劍班列真。
無端拜失儀，放斥令自新。
雲霄難遽返，下土多埃塵。
淮南守天庖，嗟我實何人。
納凉
作者：秦觀
朝代：宋

携杖來追柳外凉，畫橋南畔倚胡床。
月明船笛參差起，風定池蓮自在香。
聞雁懷邵仲恭
作者：秦觀
朝代：宋

楚澤吳天去未遲，煩君且傍蒜山飛。
白袍居士如相問，爲說淄塵欲滿衣。
臨江仙
作者：秦觀
朝代：宋

千里瀟湘挼藍浦，藍橈昔日曾經。月高風定露華清。微波澄不動，冷浸一天星。獨倚危檣情悄悄，遙聞妃瑟泠泠。新聲寒盡古今情。曲終人不見，江上數峰青。
臨江仙
作者：秦觀
朝代：宋

髻子偎人嬌不整，眼兒失睡微重。尋思模樣早心忪。斷腸攜手，何事太匆匆。不忍殘紅猶在臂，翻疑夢裡相逢。遙憐南埭上孤篷。夕陽流水，紅滿淚痕中。
自作挽詞
作者：秦觀
朝代：宋

嬰釁徙窮荒，茹哀與世辭。
官來錄我橐，吏來驗我屍。
藤束木皮棺，藁葬路傍陂。
家鄉在萬里，妻子天一涯。
孤魂不敢歸，惴惴猶在茲。
昔忝柱下史，通籍黄金閨。
奇禍一朝作，飄零至於斯。
弱孤未堪事，返骨定何時。
脩途繚山海，豈免從闍維。
荼毒復荼毒，彼蒼那得知。
歲晚瘴江急，鳥獸鳴聲悲。
空濛寒雨零，慘淡陰風吹。
殯宮生蒼蘚，紙錢掛空枝。
無人設薄奠，誰與飯黄緇。
亦無挽歌者，空有挽歌辭。
自警
作者：秦觀
朝代：宋

古人去後音容寂，何處茫茫尋舊迹。
君看草遍北邙山，骼骴猶來丘壟積。
那堪此地日黄昏，長途萬里傷行客。
只知恩愛動傷情，豈悟區區頭已白。
莫嫌天地少含弘，自是人心多褊窄。
爭名競利走如狂，復被利名生怨隙。
貪聲戀色鎮如癡，終被聲色迷阡陌。
休言七十古稀有，最苦如今難半百。
聞道蓬宮仙子閑，紅塵不染無瑕謫。
日月遲遲異短明，三峰秀麗皆仙格。
女蘿覆石蔓黄花，芝草琅玕知幾尺。
桃源長占四時春，漾漾華池真水碧。
乘槎擬欲扣金扃，巨浪紅波依舊隔。
歸來芳舍與誰儔，老鶴松間三四隻。
唳天聲動彩雲飛，對我時時振長翮。
驂鸞未遇且悠悠，盡日琴書還有適。
紛華任使投吾前，爭奈此心終匪石。
拜命懷金誰謂榮，低頭未免拾言責。
從茲俗態兩相忘，笑指青山歸路僻。
同人有志覓長生，運氣休糧徒有益。
須知下手向無爲，莫學迷徒頼針炙。
致政通議口號
作者：秦觀
朝代：宋

秋空畫隼照新晴，符隠庵前小隊停。
玉斝金醪通繾綣，鳳笙龍管入青冥。
靚妝釃酒花侵席，寶獸呀香霧滿庭。
太史應占豫州分，上台星近老人星。
與倪老伯輝九曲池有懷元龍參寥
作者：秦觀
朝代：宋

雲月娟娟淮海秋，隋家池上共浮游。
可憐一段風流事，特欠支郎與子猷。
與子瞻會松江得浪字
作者：秦觀
朝代：宋

松江浩無旁，垂虹跨其上。
漫然銜洞庭，領略非一狀。
怳如陣平野，萬馬攢穹帳。
離離雲抹山，窅窅天粘浪。
烟中漁唱起，鳥外征帆颺。
愈知宇宙寬，斗覺東南壯。
太史主文盟，諸豪盡詩將。
超搖外形檢，語笑供頡頑。
㛹娟棄不追，撥剌亦從放。
獨留三百缸，聊用沃軒曠。
與李端叔遊智海用前韵
作者：秦觀
朝代：宋

點目誰能化兩龍，超然想見古人風。
紅塵稍與僧家遠，白髮偏於我輩公。
休計浮名千載後，且欣湯餠一杯同。
何時並築邗溝上，引水澆花半畝宮。
與鄧慎思沐於啟聖遇李端叔
作者：秦觀
朝代：宋

羸兵瘦馬犯黄塵，自笑區區夢裏身。
不是對花能伏老，自緣無酒可澆春。
校書天祿陪群彥，晞髮陽阿遇故人。
三百六旬如此少，更添香火坐逡巡。
興國浴室院獨坐時兒子湛就試未出
作者：秦觀
朝代：宋

滿城車馬沒深泥，院裏安閑總不知。
兒輩未來鈎箔坐，長春花上雨如絲。
艇齋
作者：秦觀
朝代：宋

平生樂漁釣，放浪江湖間。
兀兀寄幽艇，不憂浪如山。
聞君城郭居，左右羣書環。
有齋亦名艇，何時許追攀。
釣古不釣今，所得孔與顔。
不然如爾祖，跨鶴出雲寰。
茶
作者：秦觀
朝代：宋

茶實嘉木英，其香乃天育。
芳不愧杜蘅，清堪掩椒菊。
上客集堂葵，圓月探奩盝。
玉鼎注漫流，金碾響丈竹。
侵尋發美鬯，猗狔生乳粟。
經時不銷歇，衣袂带紛鬰。
幸蒙巾笥藏，苦厭龍蘭續。
願君斥異類，使我全芬馥。
茶臼
作者：秦觀
朝代：宋

幽人躭茗飲，刳木事擣撞。
巧制合臼形，雅音侔柷椌。
靈室困亭午，松然明鼎窗。
呼奴碎圓月，搔首聞錚鏦。
茶仙頼君得，睡魔資爾降。
所宜玉兔擣，不必力士扛。
願偕黄金碾，自比白玉缸。
彼美制作妙，俗物難與雙。
荷花
作者：秦觀
朝代：宋

方塘收雨脚，落日半遥岑。
芙蕖浄娟娟，麗服撫翠衾。
無言意自遠，欲渡秋水深。
緬懷平生人，對此詎可尋。
弄芳惜晼晚，酒至誰與斟。
天涯有歸雲，聊寄相思心。
心開獲清賞，芙蕖一何綺。
美人艷新妝，斂袂照秋水。
端如蕩子妻，顧自良家子。
黄金選燕趙，搖落對江沚。
薄暮風雨來，獨立淚如洗。
望君君詎知，傾宮定誰似。
菩薩蠻
作者：秦觀
朝代：宋

蟲聲泣露驚秋枕。羅幃淚溼鴛鴦錦。獨臥玉肌涼。殘更與恨長。陰風翻翠幔。雨澀燈花暗。畢竟不成眠。鴉啼金井寒。
落日馬上
作者：秦觀
朝代：宋

日落荒阡白霧深，紫騮嘶顧出疏林。
回頭已失來時路，杳杳金盤墮翠岑。
蓬萊閣
作者：秦觀
朝代：宋

雄簷傑檻跨崢嶸，席上風雲指顧生。
千里勝形歸俎豆，七州和氣入簫笙。
人遊晚岸朱樓遠，鳥度晴空碧嶂橫。
今夜請看東越分，藩星應带少微明。
蔡氏哀詞
作者：秦觀
朝代：宋

惟夫人之高誼兮，真一時之女英。
既富有此好德兮，又申之以令儀。
带幽蕙之縹緲兮，佩明月之陸離。
人自操舍之不一兮，雅獨取善以自持。
何報施之或忒兮，罹禍艱於不虞。
顔色炫而未暮兮，所天忽以殞俎。
痛平素之偕處兮，忍此奄奄而嫠居。
瀝哀血以自誓兮，甘餌毒而捐軀。
佩珠玉以死真兮，固衆女之所嗤。
曷卓越以不顧兮，棄性命其如遺。
美不可强有兮，信天資之所開。
要反心以內省兮，豈或售乎人知。
嗟三晨之未浹兮，遂俱遊而莫留。
死者有知兮，羌魂魄以並遊。
日黄昏而不見兮，虛室窈其無人。
惟哀風以歸來兮，動素幔之襜襜。
何平生之款密兮，遽音聲之不可尋。
儼遺跡以在目兮，紛百憂而攻心。
豈至理不吾喻兮，如意厚而悲深。
撫雙櫬以增慟兮，涕清血而灑襟。
已矣哉，人生有死兮，自前古而既然。
精魄忽其不駐兮，惟修名之可延。
忍錄錄以寓世兮，信烈者之所羞。
儻佳志之獲申兮，雖奄忽其焉悼。
處州水南庵二首·其一
作者：秦觀
朝代：宋

竹栢蕭森溪水南，道人爲作小圓庵。
市區收罷魚豚稅，來與彌陀共一龕。
處州水南庵二首·其二
作者：秦觀
朝代：宋

此身分付一蒲團，靜對蕭蕭玉數竿。
偶爲老僧煎茗粥，自携脩綆汲清寬。
處州閑題
作者：秦觀
朝代：宋

清酒一盃甜似蜜，美人雙鬢黑如鴉。
莫誇春色欺秋色，未信桃花勝菊花。
虞美人
作者：秦觀
朝代：宋

碧桃天上栽和露。不是凡花數。亂山深處水瀠回。可惜一枝如畫、為誰開。輕寒細雨情何限。不道春難管。為君沈醉又何妨。祗怕酒醒時候、斷人腸。
虞美人
作者：秦觀
朝代：宋

行行信馬橫塘畔。煙水秋平岸。綠荷多少夕陽中。知為阿誰凝恨、背西風。紅妝艇子來何處。蕩槳偷相顧。鴛鴦驚起不無愁。柳外一雙飛去、卻回頭。
虞美人
作者：秦觀
朝代：宋

高城望斷塵如霧。不見聯驂處。夕陽村外小灣頭。只有柳花無數、送歸舟。瓊枝玉樹頻相見。只恨離人遠。欲將幽事寄青樓。爭奈無情江水、不西流。
蝶戀花
作者：秦觀
朝代：宋

曉日窺軒雙燕語。似與佳人，共惜春將暮。屈指豔陽都幾許。可無時霎閒風雨。流水落花無問處。只有飛雲，冉冉來還去。持酒勸云云且住。憑君礙斷春歸路。
西城宴集元祐七年三月上巳日詔賜館閣官花酒以中澣日游金明池瓊林苑又會於國夫人園會者二十有六人二首·其一
作者：秦觀
朝代：宋

春溜泱泱初滿池，晨光欲轉萬年枝。
樓臺四望烟雲合，簾幕千家錦繡垂。
風過忽聞花外笑，日長時奏水中嬉。
太平誰謂全無象，寓在群仙把酒時。
西城宴集元祐七年三月上巳日詔賜館閣官花酒以中澣日游金明池瓊林苑又會於國夫人園會者二十有六人二首·其二
作者：秦觀
朝代：宋

宜秋門外喜參尋，豪竹哀絲發妙音。
金爵日邊棲壯麗，彩虹天際卧清深。
已煩逸少書陳迹，更屬相如賦上林。
猶恨真人足官府，不如魚鳥自飛沉。
覿覯二弟作小室請書魯直名曰寄寂作此寄之用孫子實韵
作者：秦觀
朝代：宋

力田不逢年，識者未宜閔。
他時歲在金，百兩無虛稛。
士生當自量，天道平如準。
汝兄魯叔山，正坐不前謹。
有琴亦無弦，何心尚求軫。
客來欲頹玉，大白輒滿引。
官長既屢駡，諸生亦時囅。
一口吸西江，玄哉居士藴。
歲寒知蒼松，日暮識丹槿。
夢想八九椽，森然羅玉筍。
觀寶林塔張燈次胡瑗韵
作者：秦觀
朝代：宋

飛來峰上塔，然蜜奉慈觀。
互照三山冢，分輝七寶欄。
勢擎金界迥，影蘸玉奩寒。
次第邊烽舉，高低祭燭攢。
虹旌排陣堞，火傘御靈官。
魏乘珠千顆，隋帆錦萬端。
華敷連藏海，光集匝宮壇。
冏冏連青昊，熒熒逼翠巒。
月卿秋抒思，星將夜濡翰。
繼聽鈞天奏，尤知屬和難。
觀易元吉獐猿圖歌
作者：秦觀
朝代：宋

參天老木相樛枝，嵌空怪石銜青漪。
兩猿上下一旁掛，兩猿熟視蒼蛙疑。
蕭蕭叢竹山風吹，海棠杜宇相因依。
下有兩獐從兩兒，花餐草囓含春嬉。
藝老筆精湖海推，畫意忘形形更奇。
解衣一掃神扶持，他日自見猶嗟咨。
金錢百萬酒千鴟，荆南將軍欣得之。
老禪豪取橐爲垂，白晝掩門初許窺。
房櫳烱烱明冬曦，榛叢羽革分豪釐。
殘編未終且歸讀，歲暮有間重借披。
觀辱戶部錢尚書和詩餉祿米再成二章上謝·其一
作者：秦觀
朝代：宋

本欲先生一解頤，頓煩分米慰長饑。
客無貴賤皆蔬飯，惟有慈親食肉糜。
觀辱戶部錢尚書和詩餉祿米再成二章上謝·其二
作者：秦觀
朝代：宋

夢裏光陰挽不回，掩關獨坐萬緣灰。
偶因問訊維摩病，香積天中施飯來。
觀音洞
作者：秦觀
朝代：宋

匹馬驕嘶石路斜，觀音洞口踏烟霞。
普陀風景差相似，祇欠潮音小白花。
記夢答劉全羙
作者：秦觀
朝代：宋

歲逢困敦斗申指，辰次庚辰漏傳子。
夢出城闉登古原，草木縈天带流水。
千夫荷鍤開久殯，前有一人狀瓌偉。
素冠長跪烝酒殽，云是劉郎字全羙。
馬鳴車響斷還續，人境晦明秋色裹。
既寤茫然失所遭，河轉星翻汗如洗。
世傳夢凶常得吉，神物戲人良有旨。
全羙聲名海縣聞，閉久當開乃其理。
娟娟二十四橋月，月下吹簫聊爾耳。
洗眼看君先一鳴，九萬扶搖從此始。
調笑令
作者：秦觀
朝代：宋

回顧。漢宮路。捍撥檀槽鸞對舞。玉容寂寞花無主。顧影偷彈玉箸。未央宮殿知何處。目送徵鴻南去。
調笑令
作者：秦觀
朝代：宋

心素。與誰語。始信別離情最苦。蘭舟欲解春江暮。精爽隨君歸去。異時攜手重來處。夢覺春風庭戶。
調笑令
作者：秦觀
朝代：宋

戀戀。樓中燕。燕子樓空春色晚。將軍一去音容遠。空鎖樓中深怨。春風重到人不見。十二闌干倚遍。
調笑令
作者：秦觀
朝代：宋

春夢。神仙洞。冉冉拂牆花樹動。西廂待月知誰共。更覺玉人情重。紅娘深夜行雲送。困嚲釵橫金鳳。
調笑令
作者：秦觀
朝代：宋

柳岸。水清淺。笑折荷花呼女伴。盈盈日照新妝面。水調空傳幽怨。扁舟日暮笑聲遠。對此令人腸斷。
調笑令
作者：秦觀
朝代：宋

相慕。無雙女。當日尚書先曾許。王郎明俊神仙侶。腸斷別離情苦。數年睽恨今復遇。笑指襄江歸去。
調笑令
作者：秦觀
朝代：宋

眷戀。西湖岸。湖面樓臺侵雲漢。阿溪本是飛瓊伴。風月朱扉斜掩。謝郎巧思詩裁翦。能動芳懷幽怨。
調笑令
作者：秦觀
朝代：宋

翡翠。好容止。誰使庸奴輕點綴。裴郎一見心如醉。笑裡偷傳深意。羅衣中夜與門吏。暗結城西幽會。
調笑令
作者：秦觀
朝代：宋

腸斷。繡簾卷。妾願身為樑上燕。朝朝暮暮長相見。莫遣恩遷情變。紅綃粉淚知何限。萬古空傳遺怨。
調笑令
作者：秦觀
朝代：宋

輦路。江楓古。樓上吹簫人在否。菱花半璧香塵汙。往日繁華何處。舊歡新愛誰是主。啼笑兩難分付。
謁禹廟
作者：秦觀
朝代：宋

陰陰古殿注脩廊，海伯川靈儼在傍。
一代衣冠埋石窆，千年風雨鎖梅梁。
碧雲暮合稽山暗，紅芰秋開鑑水香。
令我免魚繇帝力，恨無歌舞奠椒漿。
讀列子
作者：秦觀
朝代：宋

咄咄兩小兒，多言空爾爲。
後之日無定，不覺心有期。
尺棰探蒼溟，俱令傍者嗤。
誰謂不能决，孔丘乃真知。
賞酴醾有感
作者：秦觀
朝代：宋

春來百物不入眼，唯見此花堪斷腸。
借問斷腸緣底事，羅衣曾似此花香。
贈劉使君景文
作者：秦觀
朝代：宋

落落衣冠八尺雄，魚符新賜大河東。
穰苴兵法申司馬，曹植詩原出國風。
拈筆古心生篆刻，引觴俠氣上雲空。
石渠病客君應笑，手校黄書兩鬢蓬。
贈女冠暢師
作者：秦觀
朝代：宋

瞳人剪水腰如束，一幅烏紗裹寒玉。
飄然自有姑射姿，回看粉黛皆塵俗。
霧閤雲窗人莫窺，門前車馬任東西。
禮罷曉壇春日靜，落紅滿地乳鴉啼。
贈張潜道
作者：秦觀
朝代：宋

張生何爲者，落魄不自拘。
獨携三尺琴，笑別妻與孥。
一來泊吾里，忽已月再虛。
朝遊故人館，暮止佛子廬。
雖無食羹餘，所樂常晏如。
我欲有所進，生聞勿煩紆。
君子閑有道，不專塊然居。
無道祇深適，嗚戲亦已愚。
願生脫塵鞅，從我滄海隅。
贈蘇子瞻
作者：秦觀
朝代：宋

嘆息蘇子瞻，聲名絕後先。
衣冠傳盛事，兄弟固多賢。
感慨詩三百，流離路八千。
直心羞媚竈，忠力欲回天。
縲紲終非罪，江湖秪自憐。
饑寒常併日，疾病更連年。
明主無終棄，西州稍內遷。
奏言深意苦，感涕內人傳。
前席須宣室，非熊起渭川。
君臣悅相遇，願上角招篇。
贈蹇法師翊之
作者：秦觀
朝代：宋

天都九經緯，人物如紡績。
豈無僊聖游，但未見哀識。
蹇師蜀方士，鬼物充服役。
朅來長安城，摩挲金銅狄。
大蛇死已論，葛陂囚且釋。
是事何足云，聊爾恤艱厄。
方從馬明生，西去鍊金液。
丹成得度世，造化爲莫逆。
予亦江海人，名宦偶牽迫。
投劾去未能，見師三歎息。
贈醫者鄒放
作者：秦觀
朝代：宋

百工皆聖作，惟醫有書傳。
緒餘起人死，妙處實通天。
鄒子本淮海，弱齡加討研。
岐扁逢卷中，遂知百病先。
往歲遊京室，公侯紛薦延。
國工不敢妬，遣兒求執鞭。
晚棄本州役，青衫鬢蕭然。
臨衢開大肆，旁午送金錢。
嗣子頗不凡，文場早周旋。
行期拾青紫，善積神所憐。
赴杭倅至汴上作
作者：秦觀
朝代：宋

俯仰觚稜十載間，扁舟江海得身閑。
平生孤負僧床睡，准擬如今處處還。
越王
作者：秦觀
朝代：宋

越王念吳役，寢興常不安。
有臣曰種蠡，實與同難艱。
終酬會稽恥，列國不敢干。
智者見未兆，愚夫暗前觀。
范公拂衣去，扁舟五湖間。
清輝照四海，秋月耿雲端。
種也竟不悟，處之若無難。
屬鏤一朝至，身與名俱殘。
兔走獵狗悲，鳥盡良弓閑。
自古身不退，多爲世所歎。
踏莎行
作者：秦觀
朝代：宋

霧失樓臺，月迷津渡。桃源望斷無尋處。可堪孤館閉春寒，杜鵑聲裡斜陽暮。驛寄梅花，魚傳尺素。砌成此恨無重數。郴江幸自繞郴山，為誰流下瀟湘去。
輦下春晴
作者：秦觀
朝代：宋

樓闕過朝雨，參差動霽光。
衣冠紛禁路，雲氣繞宮牆。
亂絮迷春闊，薦花困日長。
經旬辜酒伴，猶未獻長楊。
辨才法師嘗以詩見寄繼聞示寂追次其韵
作者：秦觀
朝代：宋

遥聞隻履去翛然，詩翰纔收數月前。
江海盡頭人滅度，亂山深處塔孤圓。
憶登夜閣天連雁，同看秋崖月破烟。
尚有衆生未成佛，肯超欲界入諸禪。
迎春樂
作者：秦觀
朝代：宋

菖蒲葉葉知多少。惟有個、蜂兒妙。雨晴紅粉齊開了。露一點、嬌黃小。早是被、曉風力暴。更春共、斜陽俱老。怎得香香深處，作個蜂兒抱。
送佛印
作者：秦觀
朝代：宋

抱包初捨蔚頭藍，江月松風處處參。
他日惠林爲上首，幾年彌勒作同龕。
真珠撒帳開新座，飛鳥銜花繞舊庵。
雲散虎溪蓮社友，獨依香火思何堪。
送僧歸保寧
作者：秦觀
朝代：宋

西湖環岸皆招提，樓閣晦明如卧披。
保寧復在最佳處，水光四合無端倪。
車塵不來馬足斷，時有海月相因依。
上人弱齡已隸此，心目所證惟瑰琦。
白玉芙蓉出清沼，天然不受緇塵擾。
坐客一語不入意，目如明星視飛鳥。
冠切雲兮佩玉難，上人顧之真等閑。
應緣聊入人間世，興盡却歸湖上山。
伊余久欲窺禹穴，矧今仲父官東越。
行挽秋風入剡溪，爲君先醉西湖月。
送僧歸遂州
作者：秦觀
朝代：宋

寶師本巴蜀，浪跡遊淮海。
定水湛虛明，戒珠烱圓彩。
飄零鄉縣異，晼晚星霜改。
明發又西征，孤帆破烟靄。
送劉承議解職歸養
作者：秦觀
朝代：宋

征馬蕭蕭柳外鳴，議郎歸養洛陽城。
登山尚記飛雲處，罷吏端如棄唾輕。
爲米折腰知我拙，下車入里見君榮。
堂前嵩少宜秋色，獻壽還應旋製聲。
送劉貢父舍人二首·其一
作者：秦觀
朝代：宋

虎去藜藿採，珠在其川媚。
君子一詘信，實繫天下事。
念昔元豐間，公初謫南裔。
託詞吊湘水，聞者爲心醉。
踰年憸臣逐，國老起相繼。
除公守襄陽，士始有生意。
茲焉歸法從，乃是朝廷計。
在公何足云，事業本餘棄。
掖垣美花木，入直春正麗。
同僚看家風，立馬揮九制。
送劉貢父舍人二首·其二
作者：秦觀
朝代：宋

觀也本諸生，早與世參商。
方枘不量鑿，交親指爲狂。
末路辱公知，賜出非所望。
相期古人處，豈止事文章。
汝南雖奧區，校官實始張。
解鞅百無有，栖栖寄僧坊。
築室從有徒，皆公借餘光。
一壺千金直，所濟在倉黄。
萬里猶比鄰，別離無足傷。
何以報公德，修好以爲常。
送周裕之赴新息令
作者：秦觀
朝代：宋

丈人淮海英，抗節浮雲外。
揮毫錯星錦，抵掌參竽籟。
青春抱脩能，脫略無范蔡。
晚營三徑資，百里聊束带。
扁舟歲欲徂，古剎夜仍艾。
去去整羽儀，行與高風會。
送喬希聖
作者：秦觀
朝代：宋

鷃翔蓬蒿非所悲，鵬擊風雲非所喜。
貴賤窮通盡偶然，回頭總是東海水。
我思田文昔相齊，朱袍照日如雲霓。
三千冠珮醉明月，清歌一曲傾玻璃。
如今陳迹知何在，但見荒冢烟蕪迷。
又思原憲昔居魯，門戶東西閉環堵。
杖藜對客騁高談，自覺胸襟輩堯禹。
如今寂寞已成塵，空有聲名掛千古。
送君去，何時回，世間如此令人哀。
我徒駐足不可久，笑指白雲歸去來。
送孫誠之尉北海
作者：秦觀
朝代：宋

吾鄉如覆盂，地據揚楚脊。
環以萬頃湖，粘天四無壁。
蜿蜒戲神珠，正晝飛霹靂。
草木無異姿，靈氣殊鬰積。
所以生群材，名抱荆山璧。
小爲百夫防，大爲萬人敵。
夫子少邁倫，喑嗚阻金石。
奏賦明光宮，玉座瞻咫尺。
翻身墮雲霄，十載迫窮厄。
焚舟更一戰，得尉滄海北。
五月乘畫船，簫鼓事遠適。
天橫齊山青，雨带楚水黑。
勿云晚方仕，四十乃古昔。
勿云名位卑，九萬自此擊。
幽求尉朝邑，鬢髮森已白。
元振尉通泉，律令非所即。
一朝會風雲，顧眄立四極。
行矣壯舊圖，勉。
送少章弟赴仁和主簿
作者：秦觀
朝代：宋

我宗本江南，爲將門列戟。
中葉徙淮海，不仕但潜德。
先祖實起家，先君始縫掖。
議郎爲名士，余亦忝詞客。
風流以及汝，三通桂堂籍。
汝弱不好弄，文章有風格。
久從先生游，術業良未測。
武林一都會，山水富南國。
下有賢別駕，上有明方伯。
干將入砥礪，騕褭就銜勒。
勿矜孔鸞姿，不樂棲枳棘。
吳中多高士，往往寄老釋。
辨才雖物化，參寥猶夙昔。
投閑數訪之，可得三友益。
少來輕別離，老去重乖隔。
念汝遠行役，惘惘意不懌。
道山雖云佳，久寓有饑色。
功名已絕意，政苦婚嫁迫。
終從大人議，稅駕邗溝側。
追蹤漢兩疏，父子老阡陌。
送張和叔兼簡黄魯直
作者：秦觀
朝代：宋

汝南如一器，百千聚飛蚊。
終然鼓狂鬧，啾啾竟誰聞。
議郎盛德後，清修繼先芬。
未試霹靂手，低回從此君。
學官冷於水，虀鹽度朝曛。
間蒙相煖熱，破憂發孤欣。
君今又復去，冀北遂空羣。
豈無一樽酒，誰與通殷勤。
大梁多豪英，故人滿青雲。
爲謝黄叔度，鬢毛今白紛。
送李端叔從辟中山
作者：秦觀
朝代：宋

人畏朔風聲，我聞獨寬懷。
豈不知凜冽，爲自中山來。
端叔天下士，淹留蹇無成。
去從中山辟，良亦慰平生。
與君英妙時，俠氣上參天。
孰云行半百，身世各茫然。
當時兒戲念，今日已灰死。
著書如結氂，聊以忘憂耳。
駸駸歲遒盡，淮海歸無期。
功名良獨難，雖成定奚爲。
念君遠行役，中夜憂反側。
攬衣起成章，贈以當馬策。
送楊康功守蘇
作者：秦觀
朝代：宋

公於萬事輕，獨嗜山水重。
寓直西掖垣，滄洲長入夢。
廣陵一都會，厨酒萬斯甕。
每歎闕登臨，持此將焉用。
比持蘇臺節，論鬰縉紳共。
翻云美泉石，汔可小嬉弄。
匆匆治行李，草草別賓從。
乃知仁智心，所樂異庸衆。
梅花發春端，百卉日興動。
公等行復反，臺閣俟鸞鳳。
送洪景之循州參軍
作者：秦觀
朝代：宋

寒梅不自重，輒花桃李先。
矯枉有佳菊，最後衆芳妍。
各因一時美，難以相嗤憐。
物理固若是，士林亦宜然。
夫子南國俊，聲猷推妙年。
數奇晚方偶，參軍古龍川。
龍川雖云遠，風物號清鮮。
羅浮不相下，頡頏巉荒天。
雲鬢二三子，聊足奉周旋。
行矣試老拳，歸歟遠翔鶱。
送王元龍赴泗州
作者：秦觀
朝代：宋

子猷風味最諸王，試吏聊懷筦庫章。
鵠峙碧桐初振羽，珠遺滄海漸騰光。
淮山暮眺千峰擢，洛水秋輸萬鷁翔。
顧我行爲大梁役，一巵薄酒話愁腸。
送羅正之兩浙提刑
作者：秦觀
朝代：宋

豈爲鱸魚憶故丘，東南昏墊頼良謀。
一封暮別雲間閣，三組秋歸海上州。
子政暫爲都水使，千秋終作富民侯。
贈君一語君應笑，競注江河本不流。
送蔡子驤用蔡子駿韵
作者：秦觀
朝代：宋

越絕山川遠相屬，萬壑千巖抱青綠。
卧龍一峰稱是奇，遶趾清漪如带束。
鏡水春生鶂尾銜，稽山日暮猿聲續。
三休上與蓬萊接，登眺使人遺寵辱。
我昔東游觀禹穴，痛飲狂歌得所欲。
上天何曾有官府，鸞鳳日日遭鞭扑。
僧坊畫壁閱幾徧，神妙難忘獨金粟。
華胥夢斷已十年，又見春風煮餳粥。
苧羅若耶固依舊，可憐雲月誰追逐。
故人淡泊出天性，鷦鷯巢林一枝足。
不肯弦歌甘筦庫，還同市門隠梅福。
惟應月下小叢歌，尚有哀音傳舊俗。
送蔣穎叔帥熙河二首·其一
作者：秦觀
朝代：宋

侍臣不合出都門，爲有威名蕃漢尊。
戶部左曹回妙手，匈奴右臂落清罇。
揮毫珠璧生談笑，轉盼龍鸞在夢魂。
瀚海一空何足道，歸來黄閤坐調元。
送蔣穎叔帥熙河二首·其二
作者：秦觀
朝代：宋

天馬蒲萄隔玉門，漢廷誰更勇如尊。
行臺曉日屯千騎，祖道春風屬一罇。
莫許留犁輕結好，便令甌脫復游魂。
要須盡取熙河地，打鼓梁州看上元。
送裴仲謨
作者：秦觀
朝代：宋

君才出於德，妙高如匠石。
但見廣厦成，不見斧斤迹。
厚爲諸兄奉，自奉頗云嗇。
三生陽亢宗，薄俗有慚色。
汝南古佳郡，月旦評一易。
爾來似揚州，不辦龍蜥蜴。
短簿髯參軍，喜怒移頃刻。
正平竟獲免，實我文舉力。
念公當乖隔，憂思如紡績。
恥爲兒女仁，到此淚橫臆。
熙朝大烹飪，賢者不家食。
朝爲郡縣吏，暮作臺省客。
矧聞諸法從，久欲薦言責。
去去勿重陳，九萬自此擊。
送酒與泗州太守張朝請
作者：秦觀
朝代：宋

莫笑杭州別駕村，昔曾柱下數承恩。
而今雖是江湖吏，猶有當時七字尊。
送陳太初道錄
作者：秦觀
朝代：宋

先生簪紱後，世系本綿瓜。
駐馬生枯骨，回車濟病蛇。
带雲眠酒市，和月醉漁家。
落日千山路，西風一枕霞。
幾年流俗笑，一旦五侯誇。
棋惜春深日，琴憎雨後蛙。
背因書字曲，髮爲注經華。
地轉東淮水，天回北斗車。
新宮黄道近，舊隠白雲遐。
顧我身多累，逢君意謾誇。
空提方士劍，未上客星槎。
何日同歸去，重飛九轉砂。
進南郊慶成詩
作者：秦觀
朝代：宋

於赫龍飛後，中區八月秋。
合嚴天地祀，遠繼祖宗休。
熙事將興舉，彝章預講諏。
紛然曲臺議，斷自太任謀。
宗伯方承命，元龜遂告猷。
三錢封內帑，五瑞輯諸侯。
路寢前齋玉，清宮復射牛。
長迎南至日，圓即自然丘。
扈蹕三千劍，干霄十二樓。
鈎陳嚴御座，太一奉宸遊。
好雨虛聞畢，生陽不待鄒。
浮雲依斗散，華月亙天流。
霄被黄裀却，霜空曲蓋收。
堪輿同顧饗，河嶽盡懷柔。
麾日初鳴仗，旂風不滿旒。
回鑾龍入馭，傳詔鶴爲郵。
崇慶天雖老，華胥聖不憂。
衣冠千玉簡，宇宙一金甌。
可但豐年屢，當知世德求。
慚無班馬手，作頌配商周。
遊杭州佛日水浄慧寺
作者：秦觀
朝代：宋

五里喬松徑，千年古道場。
泉聲與嵐影，收拾入僧房。
遊鑑湖
作者：秦觀
朝代：宋

畫舫珠簾出繚牆，天風吹到芰荷鄉。
水光入座盃盤瑩，花氣侵人笑語香。
翡翠側身窺淥酒，蜻蜓偷眼避紅妝。
蒲萄力緩單衣怯，始信湖中五月凉。
遊龍瑞宮次程公韵
作者：秦觀
朝代：宋

靈祠真館閟山隈，形勢相高對越臺。
莓徑翠依屏上轉，藕花紅繞鑑中開。
鶴銜寶箭排烟去，龍護金書带雨來。
夾道萬星攢騎火，滿城爭看使君回。
遊龍門山次程公韵
作者：秦觀
朝代：宋

路轉橫塘入亂峰，遍尋萧洒興無窮。
樓臺特起喧卑外，村落隨生指點中。
溪傍五雲清逗玉，松分八面翠成宮。
歸途父老欣相語，今日程公昔謝公。
過六合水亭懷裴博士次韵
作者：秦觀
朝代：宋

晚憩孤亭上，羸驂繫斷柯。
荒門寒带路，空檻闊增波。
往事青山在，餘生白鳥過。
誦言成絕唱，亹亹迫陰何。
遣朝華
作者：秦觀
朝代：宋

夜霧茫茫曉柝悲，玉人揮手斷腸時。
不須重向燈前泣，百歲終當一別離。
還自廣陵四首·其一
作者：秦觀
朝代：宋

薄茶便當烏程酒，短艇聊充下澤車。
墳墓去家無百里，往來仍不廢觀書。
還自廣陵四首·其三
作者：秦觀
朝代：宋

邗溝繚繞上雲空，坐阻層冰不得通。
頼有東風可人意，爲開明鏡玉奩中。
還自廣陵四首·其二
作者：秦觀
朝代：宋

南北悠悠三十年，謝公遺埭故依然。
欲論舊事無人共，卧聽鍾魚古寺邊。
還自廣陵四首·其四
作者：秦觀
朝代：宋

天寒水鳥自相依，十百爲群戲落暉。
過盡行人都不起，忽聞水響一齊飛。
還自湯泉十四韵
作者：秦觀
朝代：宋

歲晚倦城郭，聯驂度嶪峨。
天黄雲脚亂，村黑鳥翎訛。
潦水侵生路，晴天落慢坡。
澄江練不卷，溫井鑑新磨。
漁火分星遠，沙鷗散點多。
霸祠題玉筯，龍窟受金波。
琬琰存吳事，兒童記楚歌。
孤龕瘦居士，雙塔老頭陀。
飛鼠鳴深穴，胡蜂結巧窠。
晚參圓白足，昏梵禮青螺。
雲馭沉荒遊，仙舂沒淺莎。
杖藜從莫逆，談笑入無何。
慘澹日連霧，蕭騷風轉阿。
華清俄夢斷，回首失烟蘿。
酬曾逢原參寥上人見寄山陽作
作者：秦觀
朝代：宋

倦客當老秋，於忽少佳意。
孰云塵滓地，劉阮肯俱至。
一披清骨毛，再見失身世。
有如執盛熱，傃月濯凉吹。
又如觀巨梓，却覘蕭葦細。
十辰同遨遊，不覺日車逝。
嗟予逃空虛，終日面林翳。
聞人足音喜，況乃道所契。
方念衣袖分，明月忽我畀。
眷言何以酬，白髮同所詣。
醉桃源·阮郎歸
作者：秦觀
朝代：宋

碧天如水月如眉。城頭銀漏遲。綠波風動畫船移。嬌羞初見時。銀燭暗，翠簾垂。芳心兩自知。楚臺魂斷曉雲飛。幽歡難再期。
醉眠亭
作者：秦觀
朝代：宋

醉來豐瘁同，眠去身世失。
二樂擅一亭，夫子信超逸。
杯行徂老春，肱枕頹昇日。
壯志未及伸，幽願良自畢。
醜奴兒·採桑子
作者：秦觀
朝代：宋

夜來酒醒清無夢，愁倚闌干。露滴輕寒。雨打芙蓉淚不乾。佳人別後音塵悄，瘦盡難拼。明月無端。已過紅樓十二間。
醫者
作者：秦觀
朝代：宋

塊然一氣初渾淪，散作六物相吐吞。
主承客禦勝復存，是爲萬物疾病原。
寥寥空陂遊冤魂，誨此法術成軒轅。
金書玉冊要不煩，煥如星宿不可捫。
時遷聖徂遂幽昏，弊俗竊以資利源。
余嘗感槩期明論，世無妙質孰與言。
因君乞詩置屋軒，聊復援筆賦本根。
金山晚眺
作者：秦觀
朝代：宋

西津江口月初弦，水氣昏昏上接天。
清渚白沙茫不辨，只應燈火是漁船。
開府李公挽章·其一
作者：秦觀
朝代：宋

報國封章數，論交意氣真。
先朝貴公子，當代老成人。
月動融尊酒，花催鄭驛賓。
誰知古原上，馬鬣一朝新。
開府李公挽章·其二
作者：秦觀
朝代：宋

戚里薨耆舊，哀榮世未如。
襚加三事衮，奠致兩宮輿。
鹵簿前衢隘，歌鍾後院虛。
英風知不墜，芝玉茂庭除。
閒燕堂聯句
作者：秦觀
朝代：宋

黄葉山頭初带雪，綠波尊酒暫回春。
已聞璧月瓊枝句，更看朝雲暮雨人。
老醜紅妝翻曲妙，喜逢佳客放懷新。
天明又出桃源去，仙境何時再問津。
阮郎歸
作者：秦觀
朝代：宋

宮腰嫋嫋翠鬟松。夜堂深處逢。無端銀燭殞秋風。靈犀得暗通。身有恨，恨無窮。星河沈曉空。隴頭流水各西東。佳期如夢中。
阮郎歸
作者：秦觀
朝代：宋

湘天風雨破寒初。深沈庭院虛。麗譙吹罷《小單于》。迢迢清夜徂。鄉夢斷，旅魂孤。崢嶸歲又除。衡陽猶有雁傳書。郴陽和雁無。
阮郎歸
作者：秦觀
朝代：宋

瀟湘門外水平鋪。月寒徵棹孤。紅妝飲罷少踟躕。有人偷向隅。揮玉箸，灑真珠。梨花春雨餘。人人盡道斷腸初。那堪腸已無。
阮郎歸
作者：秦觀
朝代：宋

褪花新綠漸團枝。撲人風絮飛。鞦韆未拆水平堤。落紅成地衣。遊蝶困，乳鶯啼。怨春春怎知。日長早被酒禁持。那堪更別離。
陪李公擇觀金地佛牙
作者：秦觀
朝代：宋

薄伽梵相含空虛，化人分段同璠璵。
爾來示滅二千歲，真骨萬里傳中區。
錢塘有尼號法照，得自禁掖藏金鋪。
欲因此勝高構閣，假設象似開群愚。
偶從好事至霅上，持出瞻玩相歡娛。
靈牙寶色玉不如，上有無數光明珠。
莊嚴一一出御帑，蜿蜒繡袋榮硨磲。
是時賓客盡上士，回向已登十地初。
殷勤稱讚出軟語，坐人顧眄驚俗污。
因悲人生信如夢，浪逐聲勢霜鬢鬚。
一源清浄誰復無，枉入諸趨更崎嶇。
願因今日詣真際，古松白日常蕭疏。
乃知金仙妙難測，餘潤普及霑凡枯。
况復老尼亦才辯，朱甍碧瓦非難圖。
行看岧嶢倚青嶂，翁嫗頌說傾三吳。
陳令舉妙奴詩
作者：秦觀
朝代：宋

西湖水滑多嬌嬙，妙奴十二正芬芳。
肌膚晳白髮脚長，含語未發先有香。
溪上夜燕侍簪裳，皎如華月墮滄浪。
音聲入雲能斷腸，不許北客辭酒漿。
主人藹藹邦之良，少年射策謁未央。
俊詞偉氣森開張，玉杓貫斗生怒芒。
天欲文采老更昌，故使斂翮窺群翔。
五十僅補尚書郎，浩歌騎牛倚倡佯。
東風戲雨花草狂，二溪泱泱青黛光。
妙奴勿倦侑羽觴，主人正欲游醉鄉。
陳承事挽詞
作者：秦觀
朝代：宋

明時就養寄淮壖，忽歎艅艎以柩旋。
八尺衣冠成繪事，百年風誼列幽鎸。
銘旌暮暗黄梅雨，鄉路秋橫碧玉天。
遥想葬期豪傑會，高車連軫駐新阡。
陳用之學士挽詞·其一
作者：秦觀
朝代：宋

禮經三百鬢毛班，追述先儒伯仲間。
誰請尚書重給札，盡抄遺稿入名山。
陳用之學士挽詞·其三
作者：秦觀
朝代：宋

雲臺觀者候昏明，奎壁躔中失二星。
上界真人重離別，陰風一夜攪青冥。
陳用之學士挽詞·其二
作者：秦觀
朝代：宋

岧嶢芸閣上參天，直舍相依欲二年。
願寫此情歌挽者，淚霑毫素不成篇。
陳用之學士挽詞·其四
作者：秦觀
朝代：宋

牢落公車待詔時，白頭掌故更棲棲。
一生勤苦成何事，只得銘旌數尺題。
隕星石
作者：秦觀
朝代：宋

蕭然古丘上，有石傳隕星。
胡爲霄漢間，墜地成此精。
雖有堅白姿，塊然誰汝靈。
犬眠牛礪角，終日蒙羶腥。
疇昔同列者，到今司賞刑。
森然事芒角，次第羅空青。
俛仰一氣中，萬化無常經。
安知風雲會，不復歸青冥。
離魂記
作者：秦觀
朝代：宋

深閨女兒嬌復癡，春愁春恨那復知。
舅兄唯有相拘意，暗想花心臨別時。
離舟欲解春江暮，冉冉香魂逐君去。
重來兩身復一身，夢覺春風話心素。
雨中花·夜行船
作者：秦觀
朝代：宋

指點虛無徵路，醉乘斑虯，遠訪西極。正天風吹落，滿空寒白。玉女明星迎笑，何苦自淹塵域。正火輪飛上，霧捲菸開，洞觀金碧。重重觀閣，橫枕鰲峰，水面倒銜蒼石。隨處有、奇香幽火，杳然難測。好是蟠桃熟後，阿環偷報訊息。在青天碧海，一枝難遇，佔取春色。
雪浪石
作者：秦觀
朝代：宋

漢庭卿士如雲屯，結綬彈冠朝至尊。
登高履危足在外，神色不變惟伯昏。
金華掉頭不肯住，乞身欲老江南村。
天恩許兼兩學士，將兵百萬守北門。
居士彊名曰天元，寤寐山水勞心魂。
高齋引泉注奇石，迅若飛浪來雲根。
朔南修好八十載，兵法雖妙何足論。
夜闌番漢人馬靜，想見雉堞低金盆。
報罷五更人吏散，坐調一氣白元存。
雷陽書事·其一
作者：秦觀
朝代：宋

駱越風俗殊，有疾皆勿藥。
束带趨祀房，用史巫紛若。
弦歌薦繭栗，奴士洽觴酌。
呻吟殊未央，更把鷄骨灼。
雷陽書事·其三
作者：秦觀
朝代：宋

舊傳日南郡，野女出成群。
此去尚應遠，東門已如雲。
蚩氓託絲布，相就通慇懃。
可憐秋胡子，不遇卓文君。
雷陽書事·其二
作者：秦觀
朝代：宋

一笛一腰鼓，鳴聲甚悲凉。
借問此何爲，居人朝送殤。
出郭披莽蒼，磨刀向豬羊。
何須作佳事，鬼去百無殃。
霅上感懷
作者：秦觀
朝代：宋

七年三過白蘋洲，長與諸豪載酒游。
舊事欲尋無處問，雨荷風蓼不勝秋。
韓樞密夫人挽詞二首·其一
作者：秦觀
朝代：宋

奕葉貂蟬後，宗姻樂靜間。
從夫登兩地，看子入三山。
舊像瞻榆闕，遺音想佩環。
百年川閱水，不復更西還。
韓樞密夫人挽詞二首·其二
作者：秦觀
朝代：宋

天上開華屋，丘山忽返真。
內人歸賵盛，挽者轉哀新。
鸞詔初乾墨，魚軒已暗塵。
藹然多德善，論次有蒼珉。
題五柳亭
作者：秦觀
朝代：宋

結構依流水，新題五柳亭。
登臨有遺味，攀折不勝情。
隔岸閭閻鼓，遶軒舟舫橫。
題務中壁
作者：秦觀
朝代：宋

醡頭春酒響潺潺，壚下黄翁寢正安。
夢入平陽舊池館，隔花螭口吐清寒。
題楊康功醉道士石
作者：秦觀
朝代：宋

黄冠初飲何人酒，徑醉頹然不知久。
風吹化石楚山阿，藤蔓纏身蘚封口。
常隨白鶴亦飛去，但有衣冠同不朽。
異物終爲賢俊得，野老田夫豈宜有。
華陰楊公香桉吏，一見遂作忘年友。
日暮西垣視草歸，往往對之傾數斗。
大夢之間無定論，啟母望夫天所誘。
穀城或與子房期，西域更爲陳那吼。
我疑黄冠反見玩，若此堅頑定醒否。
何當一笑凌蒼霞，顧謝主人聊舉手。
題法海平闍黎
作者：秦觀
朝代：宋

寒食山州百色喧，春風花雨暗川原。
因循移病依香火，寫得彌陀七萬言。
題湯泉二首·其一
作者：秦觀
朝代：宋

滿斛泠泠注不窮，幻塵乾慧洗皆空。
法流水接諸天上，神瀵香聞一國中。
金粟示爲除病惱，跋陀仍已獲圓通。
馬蹄又入風埃去，回首吳吟謝迮翁。
題湯泉二首·其二
作者：秦觀
朝代：宋

溫井霜寒碧甃澄，飛塵不動玉奩清。
老翁仙去羸驂共，太子東歸廢沼平。
據石聊爲寶陀觀，决渠還落堰溪聲。
浣腸灌頂雖殊事，一洗勞生病惱輕。
題趙團練畫江干晚景四絕·其一
作者：秦觀
朝代：宋

本自江湖客，宦游常苦心。
看君小平遠，懷我舊登臨。
題趙團練畫江干晚景四絕·其三
作者：秦觀
朝代：宋

公子歌鍾裏，何從識渺茫。
惟應斗帳夢，曾到水雲鄉。
題趙團練畫江干晚景四絕·其二
作者：秦觀
朝代：宋

鳥外雲峰晚，沙頭草樹晴。
想初揮灑就，侍女一齊驚。
題趙團練畫江干晚景四絕·其四
作者：秦觀
朝代：宋

曉浦烟籠樹，春江水拍空。
煩君添小艇，畫我作漁翁。
題郴陽道中一古寺壁二絕·其一
作者：秦觀
朝代：宋

門掩荒寒僧未歸，蕭蕭庭菊兩三枝。
行人到此無腸斷，問爾黄花知不知。
題郴陽道中一古寺壁二絕·其二
作者：秦觀
朝代：宋

哀歌巫女隔祠叢，饑鼠相追壞壁中。
北客念家渾不睡，荒山一夜雨吹風。
題金華山寺壁
作者：秦觀
朝代：宋

鸞鶴同爲汗漫游，天風吹散下滄洲。
金華有路通元氣，水繞高寒不斷流。
題閻求仁虛樂亭
作者：秦觀
朝代：宋

長官平昔嗜林丘，僧與開亭待勝遊。
修竹回環扶碧瓦，小池方折轉清流。
春深鶗鴂催詩句，夜靜蟾蜍入酒舟。
只恐政成留不得，縣人空此憶韋游。
題雙松寄陳季常
作者：秦觀
朝代：宋

遥聞連理松，託根黄麻城。
枝枝相鉤带，葉葉同死生。
雖云金石姿，未免兒女情。
想應風月夕，滿庭合歡聲。
題騕褭圖
作者：秦觀
朝代：宋

雙瞳夾鏡權協月，尾鬣蕭森澤於髮。
鞍銜不施韁復脫，旁無馭者氣騰越。
地如砥平丘隴滅，天寒日暮抱饑渴。
驤首號鳴思一發，超軼絕塵入恍忽。
東門金鑄久銷歇，曹霸丹青亦云沒。
頼有龍眠戲揮筆，眼前時見千里骨。
玉臺閶闔相因依，嗟爾龍媒空自奇。
鸞旗日行三十里，焉用逐風追電爲。
顯之禪老許以草庵見處作詩以約之
作者：秦觀
朝代：宋

橡葉岡頭釋馬銜，區中奇觀得窮探。
崖空飛鼠聲相應，江靜群峰影倒涵。
居士碧雲裁秀句，道人哀玉扣清談。
偶成二老風流事，不是三乘宿草庵。
飲酒詩四首·其一
作者：秦觀
朝代：宋

我觀人間世，無如醉中真。
虛空爲消隕，況乃百憂身。
惜哉知此晚，坐令華髮新。
聖人難驟得，得且致賢人。
飲酒詩四首·其三
作者：秦觀
朝代：宋

客從南方來，酌我一甌茗。
我酌初不啜，彊啜且復醒。
既鑿渾沌氏，遂出華胥境。
操戈逐儒生，舉觴還酩酊。
飲酒詩四首·其二
作者：秦觀
朝代：宋

左手持蟹螯，舉觴屬雲漢。
天生此神物，爲我洗憂患。
山川同恍惚，魚鳥共蕭散。
客至壺自傾，欲去不容間。
飲酒詩四首·其四
作者：秦觀
朝代：宋

雷觴淡如水，經年不濡脣。
爰有擾龍系，爲造英靈春。
英靈韵甚高，蒲萄難爲鄰。
他年血食汝，應配杜康神。
馬上口占二首·其一
作者：秦觀
朝代：宋

向晨結束爭長途，利風刮面冰在鬚。
岡窮得水馬不進，霧暗失道人相呼。
悠悠旁舍見汲井，軋軋隔林聞輓車。
游目騁懷自可樂，勿憶鄉縣增煩紆。
馬上口占二首·其二
作者：秦觀
朝代：宋

霜風稜稜萬木枯，梅花破萼猶含鬚。
田家往往事游獵，追逐狐兔相號呼。
微茫山中起狂燒，隠約林梢低日車。
馬頭漸覺有佳趣，勿厭阡陌多縈紆。
駕幸太學
作者：秦觀
朝代：宋

原廟初更十二章，還輿詔蹕幸諸庠。
法天辟水遥迎仗，應月深衣不亂行。
風動四夷將遣子，禮行三舍遂賓王。
前知此舉追虞氏，果有球音發舜堂。
鮮于子駿使君生日
作者：秦觀
朝代：宋

惟昔高堂夢，熊羆兆吉占。
氣鍾西蜀秀，時應仲秋嚴。
江漢揮犀尾，風雲下筆尖。
微辭追屈宋，精義到黄炎。
操履森寒栢，名聲耿夜蟾。
擊彊鵰鶚健，治劇鸊鵜銛。
使者旌旄易，將軍印綬添。
鴛鴻隨步武，虎豹入韜鈐。
錦覆郎官被，彤垂太守襜。
兩行分蜜炬，十里上珠簾。
禮士常懸榻，誅姦或奮髯。
雨堂昏絳帳，風帙亂牙籤。
銀漢星初換，金莖露已霑。
歡聲連北固，壽邑亙東漸。
麗句充文几，奇香牣玉奩。
簪紳五福具，罇俎四難兼。
賤子真殊幸，清標獲屢覘。
誤蒙雕朽木，猥辱畫無鹽。
嘉運方熙洽，英才豈滯淹。
佇公歸法從，行道慰民瞻。
鼓笛慢·水龍吟
作者：秦觀
朝代：宋

亂花叢裡曾攜手，窮豔景，迷歡賞。到如今誰把，雕鞍鎖定，阻遊人來往。好夢隨春遠，從前事、不堪思想。念香閨正杳，佳歡未偶，難留戀、空惆悵。永夜嬋娟未滿，嘆玉樓，幾時重上。那堪萬里，卻尋歸路，指陽關孤唱。苦恨東流水，桃源路、欲回雙槳。仗何人，細與丁寧問呵，我如今怎向。
齊逸亭
作者：秦觀
朝代：宋

燄發郎君更不歸，故亭蕭瑟異當時。
玉笙金管渾如夢，只有梅花三四枝。
一丛花
作者：秦观
朝代：宋
体裁：词

年时今夜见师师，双颊酒红滋。疏帘半卷微灯外，露华上、烟袅凉飔。簪髻乱抛，偎人不起，弹泪唱新词。佳期。谁料久参差。愁绪暗萦丝。想应妙舞清歌罢，又还对、秋色嗟咨。惟有画楼，当时明月，两处照相思。
一丛花·年时今夜见师师
作者：秦观
朝代：宋
体裁：词

年时今夜见师师。
双颊酒红滋。
疏帘半卷微灯外，露华上、烟袅凉风。
簪髻乱抛，偎人不起，弹泪唱新词。
佳期。
谁料久参差。
愁绪暗萦丝。
想应妙舞清歌罢，又还对、秋色嗟咨。
惟有画楼，当时明月，两处照相思。
一丛花·年时今夜见师师
作者：秦观
朝代：宋

年时今夜见师师，双颊酒红滋。疏帘半卷微灯外，露华上、烟袅凉飔。簪髻乱抛，偎人不起，弹泪唱新词。佳期谁料久参差。愁绪暗萦丝。想应妙舞清歌罢，又还对、秋色嗟咨。惟有画楼，当时明月，两处照相思。
一斛珠（秋闺）
作者：秦观
朝代：宋
体裁：词

碧云寥廓。倚阑怅望情离索。悲秋自怯罗衣薄。晓镜空悬，懒把青丝掠。江山满眼今非昨。纷纷木叶风中落。别巢燕子辞帘幕。有意东君，故把红丝缚。
一落索
作者：秦观
朝代：宋

杨花终日空飞舞。奈久长难驻。海潮虽是暂时来，却有个、堪凭处。紫府碧云为路。好相将归去。肯如薄倖五更风，不解与、花为主。
一落索·杨花终日空飞舞
作者：秦观
朝代：宋
体裁：词

杨花终日空飞舞。
奈久长难驻。
海潮虽是暂时来，却有个、堪凭处。
紫府碧云为路。
好相将归去。
肯如薄幸五更风，不解与、花为主。
一落索·杨花终日空飞舞
作者：秦观
朝代：宋
体裁：词

杨花终日空飞舞，奈久长难驻。海潮虽是暂时来，却有个、堪凭处。紫府碧云为路。好相将归去。肯如薄幸五更风，不解与、花为主。
三月晦日偶题
作者：秦观
朝代：宋
体裁：诗

节物相催各自新，痴心儿女挽留春。芳菲歇去何须恨，夏木阴阴正可人。
三老堂
作者：秦观
朝代：宋

堂堂三元老，业履冠俦匹。蹇谔横秋霜，高明丽朝日。并道谒温宣，连科收甲乙。东南奠藩服，西北驰使驿。解鞅环堵安，岸帻毡裘屈。群奸慑謦咳，众废起咄叱。至今领麾地，讴吟遍蓬荜。出入虽异途，归洁固如一。晚厌方内游，把袂访闲逸。云壑庆安车，风川驶飞鹢。酬献埃壒外，珠玉在挥笔。风标傲松鹤，颜发移丹漆。遂令吴越人，藻绘资称述。邈然超世姿，彷佛得十七。辟廱礼寂灭，麟阁事萧瑟。兹焉出民愿，名实更炳蔚。琬琰琢高词，龙兰燎深室。福履既所绥，光华无终毕。
三老堂
作者：秦观
朝代：宋

堂堂三元老，业履冠俦匹。蹇谔横秋霜，高明丽朝日。并道谒温宣，连科收甲乙。东南奠藩服，西北驰使驿。解鞅环堵安，岸帻毡裘屈。群奸慑謦咳，众废起咄吒。至今领麾地，讴吟遍蓬荜。出入虽异途，归洁固如一。晚厌方内游，把袂访闲逸。云壑庆安车，风川驶飞鹢。酬献埃壒外，珠玉在挥笔。风标傲松鹤，颜发移丹漆。遂令昊越人，藻绘资称述。邈然超世姿，彷佛得十七。辟痈礼寂灭，麟阁事萧瑟。兹焉出民愿，名实更炳蔚。琬琰琢高词，龙兰燎深室。福履既所绥，光华无终毕。
三老堂
作者：秦观
朝代：宋

堂堂三元老，业履冠俦匹。
蹇谔横秋霜，高明丽朝日。
并道谒温宣，连科收甲乙。
东南奠藩服，西北驰使驿。
解鞅环堵安，岸帻毡裘屈。
群姦慑謦咳，众废起咄叱。
至今领麾地，讴吟遍蓬荜。
出入虽异途，归洁固如一。
晚厌方内游，把袂访闲逸。
云壑庆安车，风川驶飞鹢。
酬献埃壒外，珠玉在挥笔。
风标傲松鹤，颜髮移丹漆。
遂令吴越人，藻绘资称述。
邈然超世姿，彷佛得十七。
辟廱礼寂灭，麟阁事萧瑟。
兹焉出民愿，名实更炳蔚。
琬琰琢高词，龙兰燎深室。
福履既所绥，光华无终毕。
与倪老伯辉九曲池有怀元龙参寥
作者：秦观
朝代：宋
体裁：七言绝句

云月娟娟淮海秋，隋家池上共浮游。可怜一段风流事，特欠支郎与子猷。
与子瞻会松江得浪字
作者：秦观
朝代：宋

松江浩无旁，垂虹跨其上。
漫然衔洞庭，领略非一状。
怳如阵平野，万马攒穹帐。
离离云抹山，窅窅天粘浪。
烟中渔唱起，鸟外征帆扬。
愈知宇宙宽，斗觉东南壮。
太史主文盟，诸豪尽诗将。
超摇外形检，语笑供颉顽。
㛹娟弃不追，拨剌亦从放。
独留三百缸，聊用沃轩旷。
与子瞻会松江得浪字
作者：秦观
朝代：宋

松江浩无旁，垂虹跨其上。漫然衔洞庭，领略非一状。怳如陈平野，万马攒穹帐。离离云抹山，窅窅天粘浪。烟中渔唱起，鸟外征帆扬。愈知宇宙宽，斗觉东南壮。太史主文盟，诸豪尽诗将。超摇外形检，语笑供颉顽。㛹娟弃不追，拨剌亦从放。独留三百缸，聊用沃轩旷。
与子瞻会松江得浪字
作者：秦观
朝代：宋

松江浩无旁，垂虹跨其上。漫然衔洞庭，领略非一状。恍如阵平野，万马攒穹帐。离离云抹山，窅窅天粘浪。烟中渔唱起，鸟外征帆飏。愈知宇宙宽，斗觉东南壮。太史主文盟，诸豪尽诗将。超摇外形检，语笑供颉颃。㛹娟弃不追，拨剌亦从放。独留三百缸，聊用沃轩旷。
与李端叔游智海用前韵
作者：秦观
朝代：宋

点目谁能化两龙，超然想见古人风。红尘稍与僧家远，白发偏于我辈公。休计浮名千载后，且欣汤饼一杯同。何时并筑邗沟上，引水浇花半亩宫。
与李端叔游智海用前韵
作者：秦观
朝代：宋

点目谁能化两龙，超然想见古人风。红尘稍与僧家远，白发偏於我辈公。休计浮名千载後，且欣汤饼一杯同。何时并筑邗沟上，引水浇花半亩宫。
与李端叔游智海用前韵
作者：秦观
朝代：宋

点目谁能化两龙，超然想见古人风。
红尘稍与僧家远，白髮偏于我辈公。
休计浮名千载后，且欣汤餠一杯同。
何时并筑邗沟上，引水浇花半亩宫。
与邓慎思沐于启圣遇李端叔
作者：秦观
朝代：宋

羸兵瘦马犯黄尘，自笑区区梦裏身。
不是对花能伏老，自缘无酒可浇春。
校书天禄陪群彦，晞髮阳阿遇故人。
三百六旬如此少，更添香火坐逡巡。
与邓慎思沐于启圣遇李端叔
作者：秦观
朝代：宋

羸兵瘦马犯黄尘，自笑区区梦里身。不是对花能伏老，自缘无酒可浇春。校书天禄陪群彦，晞发阳阿遇故人。三百六旬如此少，更添香火坐逡巡。
与邓慎思沐於启圣遇李端叔
作者：秦观
朝代：宋

羸兵瘦马犯黄尘，自笑区区梦里身。不是对花能伏老，自绿无酒可浇春。校书天禄陪群彦，曦发阳阿遇故人。三百六旬如此少，更添香火坐逡巡。
丑奴儿
作者：秦观
朝代：宋
体裁：词

夜来酒醒清无梦，愁倚阑干。露滴轻寒。雨打芙蓉泪不乾。佳人别后音尘悄，瘦尽难拚。明月无端。已过红楼十二间。
丑奴儿
作者：秦观
朝代：宋

夜来酒醒清无梦，愁倚阑干。露滴轻寒。雨打芙蓉泪不干。佳人别后音尘消，瘦尽难拚。明月无端。已过红楼十二间。
丑奴儿·夜来酒醒清无梦
作者：秦观
朝代：宋
体裁：词

夜来酒醒清无梦，愁倚阑干。露滴轻寒。雨打芙蓉泪不干。佳人别后音尘悄，瘦尽难拚。明月无端。已过红楼十二间。
丑奴儿·采桑子
作者：秦观
朝代：宋
体裁：词

夜来酒醒清无梦，愁倚阑干。
露滴轻寒。
雨打芙蓉泪不乾。
佳人别后音尘悄，瘦尽难拼。
明月无端。
已过红楼十二间。
东坡守杭
作者：秦观
朝代：宋

十里荷花菡萏初，我公所至有西湖。
欲将公事湖中了，见说官閒事亦无。
东坡守杭
作者：秦观
朝代：宋

十里荷花菡萏初，我公所至有西湖。
欲将公事湖中了，见说官闲事亦无。
东城被盗得世字
作者：秦观
朝代：宋

野人无机心，触事少防卫。所至辄酣寝，屡堕穿窬计。孤亭夜深墨，风死雨初霁。有盗穴壁来，攘取逮衾袂。微思不敌怒，弱力鼓虚锐。起搏且复呼，可否难量势。谁云同室斗，函丈莫相继。两奴眠牖旁，矫首但睥睨。弃之倚柱休，盗亦从此逝。惭无牛缺贤，幸脱燕人毙。亡弓岂须求，失马不必涕。黎明成感叹，事往若异世。良贾号深藏，无阂称善闭。君子勿我夸，得丧求无际。
东城被盗得世字
作者：秦观
朝代：宋

野人无机心，触事少防卫。所至辄酣寝，屡堕穿窬计。孤亭夜深墨，风死雨初霁。有盗穴壁来，攘取逮衾袂。微思不敌怒，弱力鼓虚锐。起搏且复呼，可否难量势。谁云同室斗，函丈莫相继。两奴眠牖旁，矫首但睥睨。弃之倚柱休，盗亦从此逝。惭无牛缺贤，幸脱燕人毙。亡弓岂须求，失马不必涕。黎明成感叹，事往若异世。良贾号深藏，无阂称善闭。君子勿我誇，得丧求无际。
东城被盗得世字
作者：秦观
朝代：宋

野人无机心，触事少防卫。
所至辄酣寝，屡堕穿窬计。
孤亭夜深墨，风死雨初霁。
有盗穴壁来，攘取逮衾袂。
微思不敌怒，弱力鼓虚锐。
起搏且復呼，可否难量势。
谁云同室斗，函丈莫相继。
两奴眠牖旁，矫首但睥睨。
弃之倚柱休，盗亦从此逝。
惭无牛缺贤，幸脱燕人毙。
亡弓岂须求，失马不必涕。
黎明成感叹，事往若异世。
良贾号深藏，无阂称善闭。
君子勿我夸，得丧求无际。
东平夫人挽章
作者：秦观
朝代：宋

相阀风流监，王家地势雄。室中兰作佩，庭下玉成丛。啼鸟悲春槛，荒原入夜宫。遗芳得鸿笔，论次诏无穷。
东平夫人挽章
作者：秦观
朝代：宋
体裁：五言律诗

相阀风流盛，王家地势雄。室中兰作佩，庭下玉成丛。啼鸟悲春槛，荒原入夜宫。遗芳得鸿笔，论次诏无穷。
中书侍郎挽词二首
作者：秦观
朝代：宋

守道无夷险，如公实寡仇。
望从乌府重，官到凤池休。
二品追褒峻，千金赙恤优。
缙绅终有恨，王骏不封侯。
中书侍郎挽词二首
作者：秦观
朝代：宋

崛起商岩后，清忠士论归。法知商鞅弊，议折董宏非。迁谪生华发，骞腾上紫微。又骑箕尾去，朝野涕空挥。守道无夷险，如公实寡仇。望从乌府重，官到凤池休。二品追褒峻，千金赙恤优。搢绅终有恨，王骏不封侯。
中书侍郎挽词二首
作者：秦观
朝代：宋

崛起商岩後，清忠士论归。法知商鞅弊，议折董宏非。迁谪生华发，骞腾上紫微。又骑箕尾去，朝野涕空挥。
中书侍郎挽词二首·其一
作者：秦观
朝代：宋

崛起商岩后，清忠士论归。法知商鞅弊，议折董宏非。迁谪生华发，骞腾上紫微。又骑箕尾去，朝野涕空挥。
中书侍郎挽词二首·其一
作者：秦观
朝代：宋

崛起商岩后，清忠士论归。
法知商鞅弊，议折董宏非。
迁谪生华髮，骞腾上紫微。
又骑箕尾去，朝野涕空挥。
中书侍郎挽词二首·其二
作者：秦观
朝代：宋
体裁：五言律诗

守道无夷险，如公实寡仇。望从乌府重，官到凤池休。二品追褒峻，千金赙恤优。搢绅终有恨，王骏不封侯。
中秋口号
作者：秦观
朝代：宋
体裁：七言律诗

云山檐楯接低空，公宴初开气郁葱。照海旌幢秋色里，激天鼓吹月明中。香槽旋滴珠千颗，歌扇惊围玉一丛。二十四桥人望处，台星正在广寒宫。
中秋口号
作者：秦观
朝代：宋

云山檐楯接低空，公宴初开气鬰葱。
照海旌幢秋色裏，激天鼓吹月明中。
香槽旋滴珠千颗，歌扇惊围玉一丛。
二十四桥人望处，台星正在广寒宫。
临江仙 其一 二首
作者：秦观
朝代：宋
体裁：词

千里潇湘挼蓝浦，兰桡昔日曾经。月高风定露华清。微波澄不动，冷浸一天星。独倚危樯情悄悄。遥闻妃瑟泠泠，新声含尽古今情。曲终人不见，江上数峰青。
临江仙·二首
作者：秦观
朝代：宋

千里潇湘挼蓝浦，兰桡昔日曾经。月高风定露华清。微波澄不动，冷浸一天星。独倚危樯情悄悄。遥闻妃瑟泠泠，新声含尽古今情。曲终人不见，江上数峰青。髻子偎人娇不整，眼儿失睡微重。寻思模样早心忪。断肠携手，何事太匆匆。不忍残红犹在臂，翻疑梦里相逢。遥怜南埭上孤篷。夕阳流水，红满泪痕中。
临江仙·其三
作者：秦观
朝代：宋

客路光阴浑草草，等闲过了元宵。村鸡啼月下林梢。鸾声惊宿鸟，霜气入重貂。漠漠风沙千里暗，举头一望魂消。问君何事不辞劳。平生经世意，只恐负清朝。
临江仙·其二
作者：秦观
朝代：宋
体裁：词

十里红楼依绿水，当年多少风流。高城重上使人愁。远山将落日，依旧上帘钩。一曲琵琶思往事，青衫泪满江州。访邻休问杜家秋。寒烟沙外鸟，残雪渡傍舟。
临江仙·其二
作者：秦观
朝代：宋

十里红楼依绿水，当年多少风流。高楼重上使人愁。远山将落日，依旧上帘钩。一曲琵琶思往事，青衫泪满江州。访邻休问杜家秋。寒烟沙外鸟，残雪渡傍舟。
临江仙·其二
作者：秦观
朝代：宋

十里红楼依绿水，当年多少风流。高楼重上使人愁。远山将落日，依旧上帘钩。一曲琵琶思往事，青衫泪满江州。访邻休问杜家秋。寒烟沙外鸟，残雪渡傍舟。客路光阴浑草草，等闲过了元宵。村鸡啼月下林梢。鸾声惊宿鸟，霜气入重貂。漠漠风沙千里暗，举头一望魂消。问君何事不辞劳。平生经世意，只恐负清朝。
临江仙·千里潇湘挼蓝浦
作者：秦观
朝代：宋

千里潇湘挼蓝浦，兰桡昔日曾经。月高风定露华清。微波澄不动，冷浸一天星。独倚危樯情悄悄，遥闻妃瑟泠泠。新声含尽古今情。曲终人不见，江上数峰青。
临江仙·千里潇湘挼蓝浦
作者：秦观
朝代：宋
体裁：词

千里潇湘挼蓝浦，兰桡昔日曾经。月高风定露华清。微波澄不动，冷浸一天星。
独倚危樯情悄悄，遥闻妃瑟泠泠，新声含尽古今情。曲终人不见，江上数峰青。
临江仙·千里潇湘挼蓝浦
作者：秦观
朝代：宋
体裁：词

千里潇湘挼蓝浦，蓝桡昔日曾经。
月高风定露华清。
微波澄不动，冷浸一天星。
独倚危樯情悄悄，遥闻妃瑟泠泠。
新声寒尽古今情。
曲终人不见，江上数峰青。
临江仙（二之二）
作者：秦观
朝代：宋
体裁：词

髻子偎人娇不整，眼儿失睡微重。寻思模样早心忪。断肠携手，何事太匆匆。不忍残红犹在臂，翻疑梦里相逢。遥怜南埭上孤篷。夕阳流水，红满泪痕中。
临江仙（看花）
作者：秦观
朝代：宋

为爱西庄花满树，朝朝来扣柴门。墙头遥见簇红云。恍然迷处所，疑入武陵源。
花外飞来寒食雨，一时留住游人。村醪随意两三巡。折花头上戴，记取一年春。
乐昌公主
作者：秦观
朝代：宋

金陵往昔帝王州，乐昌主第最风流。一朝隋兵到江上，共抱凄凄去国愁。越公万骑鸣笳鼓，剑拥玉人天上去。空携破镜望红尘，千古江枫笼辇路。
乐昌公主
作者：秦观
朝代：宋
体裁：古风

金陵往昔帝王州，乐昌主第最风流。一朝隋兵到江上，共抱悽悽去国愁。越公万骑鸣笳鼓，剑拥玉人天上去。空携破镜望红尘，千古江枫笼辇路。
九月八日夜大风雨寄王定国
作者：秦观
朝代：宋

长年身外事都捐，节物惊心一怅然。正是山川秋入梦，可堪风雨夜连天。桐梢摵摵增凄断，灯烬飞飞落小圆。湔洗此情须痛饮，明朝试就酒中仙。
九月八日夜大风雨寄王定国
作者：秦观
朝代：宋
体裁：七言律诗

长年身外事都捐，节物惊心一怅然。正是山川秋入梦，可堪风雨夜连天。桐梢摵摵增悽断，灯烬飞飞落小圆。湔洗此情须痛饮，明朝试就酒中仙。
会蓬莱阁
作者：秦观
朝代：宋
体裁：七言律诗

冠裳盖座洒清风，轩外时闻韵箨龙。人面春生红玉液，银盘烟覆紫驼峰。天涵秋色山山共，树搅乡思叶叶重。便欲买船江北去，为怀明德更从容。
会蓬莱阁
作者：秦观
朝代：宋

冠裳艺座洒清凡，轩外时闻韵箨龙。
人面春生红玉液，银盘烟覆紫驼峰。
天涵秋色山山共，树搅乡思叶叶重。
便欲买船江北去，为怀明德更从容。
何满子
作者：秦观
朝代：宋

天际江流东注，云中塞雁南翔。衰草寒烟无意思，向人只会凄凉。吟断炉香袅袅，望穷海月茫茫。莺梦春风锦幄，蛩声夜雨蓬窗。谙尽悲欢多少味，酒杯付与疏狂。无奈供愁秋色，时时递入柔肠。
促拍满路花
作者：秦观
朝代：宋
体裁：词

露颗添花色。
月彩投窗隙。
春思如中酒，恨无力。
洞房咫尺，曾寄情鸾翼。
云散无踪迹。
罗帐薰残，梦回无处寻觅。
轻红腻白。
步步熏兰泽。
约腕金环重，宜妆饰。
未知安否，一向无消息。
不似寻常忆。
忆后教人，片时存济不得。
促拍满路花
作者：秦观
朝代：宋

露颗添花色。月彩投窗隙。春思如中酒，恨无力。洞房咫尺，曾寄青鸾翼。云散无踪迹。罗帐薰残，梦回无处寻觅。轻红腻白。步步熏兰泽。约腕金环重，宜妆饰。未知安否，一向无消息。不似寻常忆。忆后教人，片时存济不得。
促拍满路花·露颗添花色
作者：秦观
朝代：宋

露颗添花色。
月彩投窗隙。
春思如中酒，恨无力。
洞房咫尺，曾寄情鸾翼。
云散无踪迹。
罗帐熏残，梦回无处寻觅。
轻红腻白。
步步熏兰泽。
约腕金环重，宜妆饰。
未知安否，一向无消息。
不似寻常忆。
忆后教人，片时存济不得。
促拍满路花·露颗添花色
作者：秦观
朝代：宋

露颗添花色，月彩投窗隙。春思如中酒，恨无力。洞房咫尺，曾寄青鸾翼。云散无踪迹。罗帐熏残，梦回无处寻觅。轻红腻白，步步熏兰泽。约腕金环重，宜装饰。未知安否，一向无消息。不似寻常忆。忆后教人，片时存济不得。
俞公达待制挽词二首
作者：秦观
朝代：宋

词场英妙气如虹，出入青云见事功。流马木牛通蜀漕，葛巾羽扇破渠戎。风生使者旌旄上，春在将军俎豆中。诏墨未乾人奄忽，伤心江汉日倾东。一麾出守著威名，凶讣西来上为惊。玉帐笑谈成昨梦，锦囊书札见平生。衣冠渐散红莲府，铠马还归细柳营。可道风流回首尽，芝兰庭下粲朝荣。
俞公达待制挽词二首·其一
作者：秦观
朝代：宋
体裁：七言律诗

词场英妙气如虹，出入青云见事功。流马木牛通蜀漕，葛巾羽扇破渠戎。风生使者旌旄上，春在将军俎豆中。诏墨未乾人奄忽，伤心江汉日倾东。
俞公达待制挽词二首·其一
作者：秦观
朝代：宋

词场英妙气如虹，出入青云见事功。
流马木牛通蜀漕，葛巾羽扇破渠戎。
风生使者旌旄上，春在将军俎豆中。
诏墨未干人奄忽，伤心江汉日倾东。
俞公达待制挽词二首·其二
作者：秦观
朝代：宋

一麾出守着威名，凶讣西来上为惊。
玉帐笑谈成昨梦，锦囊书札见平生。
衣冠渐散红莲府，铠马还归细柳营。
可道风流回首尽，芝兰庭下粲朝荣。
俞公达待制挽词二首·其二
作者：秦观
朝代：宋

一麾出守著威名，凶讣西来上为惊。玉帐笑谈成昨梦，锦囊书札见平生。衣冠渐散红莲府，铠马还归细柳营。可道风流回首尽，芝兰庭下粲朝荣。
偶戏
作者：秦观
朝代：宋

偶戏失班龙，坐谪昆崙阴。
昆崙一何高，去天无数寻。
嘉禾穗盈车，珠玉烱成林。
天飘时一拂，清哀动人心。
一面四百门，宫谯云气侵。
阙然竹使符，难矣暂登临。
羣仙来按行，怜我久滞淫。
力请始云免，反室岁已深。
亲朋喜我来，感叹或霑襟。
尘寰君勿悲，殊胜巢嵚崟。
偶戏
作者：秦观
朝代：宋

偶戏失班龙，坐谪昆崙阴。昆崙一何高，去天无数寻。嘉禾穗盈车，珠玉烱成林。天飘时一拂，清哀动人心。一面四百门，宫谯云气侵。阙然竹使符，难矣暂登临。群仙来按行，怜我久滞淫。力请始云免，反室岁已深。亲朋喜我来，感叹或沾襟。尘寰君勿悲，殊胜巢嵚崟。
元佑三年余被召至京师从翰林苏先生过兴国浴室院始识汶师后二年復来阅诸公诗因次韵
作者：秦观
朝代：宋

聊移小榻就风廊，卧久衣巾带佛香。
白髮道人还省否，前年引去病贤良。
元日立春三绝
作者：秦观
朝代：宋

此度春非草草回，美人休著剪刀催。直须残腊十分尽，始共新年一并来。发春献岁偶然同，新历观天最有功。头上两般幡胜影，一时飞入酒杯中。摄提东直斗杓寒，骤觉中原气象宽。天为两宫同号令，不教春岁各开端。
元日立春三绝·其一
作者：秦观
朝代：宋

此度春非草草回，美人休着剪刀催。
直须残腊十分尽，始共新年一併来。
元日立春三绝·其一
作者：秦观
朝代：宋
体裁：七言绝句

此度春非草草回，美人休著剪刀催。直须残腊十分尽，始共新年一并来。
元日立春三绝·其三
作者：秦观
朝代：宋
体裁：七言绝句

摄提东直斗杓寒，骤觉中原气象宽。天为两宫同号令，不教春岁各开端。
元日立春三绝·其二
作者：秦观
朝代：宋
体裁：七言绝句

发春献岁偶然同，新历观天最有功。头上两般幡胜影，一时飞入酒杯中。
元祐三年余被召至京师从翰林苏先生过兴国浴室院始识汶师后二年复来阅诸公诗因次韵
作者：秦观
朝代：宋
体裁：七言绝句

聊移小榻就风廊，卧久衣巾带佛香。白发道人还省否，前年引去病贤良。
光华寺
作者：秦观
朝代：宋
体裁：五言绝句

霞通海天曙，月来东山白。共是凭栏人，谁足当秋色。
八六子
作者：秦观
朝代：宋
体裁：词

倚危亭、恨如芳草，萋萋刬尽还生。念柳外青骢别后，水边红袂分时，怆然暗惊。
无端天与娉婷，夜月一帘幽梦，春风十里柔情。怎奈向、欢娱渐随流水，素弦声断，翠绡香减，那堪片片飞花弄晚，蒙蒙残雨笼晴。正销凝，黄鹂又啼数声。
八六子
作者：秦观
朝代：宋
体裁：词

倚危亭。
恨如芳草，萋萋剗尽还生。
念柳外青骢别后，水边红袂分时，怆然暗惊。
无端天与娉婷。
夜月一帘幽梦，春风十里柔情。
怎奈向、欢娱渐随流水，素弦声断，翠绡香减，那堪片片飞花弄晚，濛濛残雨笼晴。
正销凝。
黄鹂又啼数声。
八六子
作者：秦观
朝代：宋
体裁：词

倚危亭，恨如芳草，萋萋刬尽还生。念柳外青骢别后，水边红袂分时，怆然暗惊。无端天与娉婷。夜月一帘幽梦，春风十里柔情。奈回首欢娱，渐随流水，素弦声断，翠绡香减，那堪片片飞花弄晚，濛濛残雨笼晴。正销凝。黄鹂又啼数声。
八六子
作者：秦观
朝代：宋

倚危亭，恨如芳草，萋萋刬尽还生。念柳外青骢别后，水边红袂分时，怆然暗惊。无端天与娉婷。夜月一帘幽梦，春风十里柔情。奈回首欢娱，渐随流水，素弦声断，翠绡香减，那堪片片飞花弄晚，蒙蒙残雨笼晴。正销凝。黄鹂又啼数声。
八六子·倚危亭
作者：秦观
朝代：宋

倚危亭。恨如芳草，萋萋刬尽还生。念柳外青骢别后，水边红袂分时，怆然暗惊。无端天与娉婷。夜月一帘幽梦，春风十里柔情。怎奈向、欢娱渐随流水，素弦声断，翠绡香减，那堪片片飞花弄晚，蒙蒙残雨笼晴。正销凝。黄鹂又啼数声。
兰陵王
作者：秦观
朝代：宋

雨初歇。帘卷一钩淡月。望河汉、几点疏星，冉冉纤云度林樾。此景清更绝。谁念温柔蕴结。孤灯暗，独步华堂，蟋蟀莎阶弄时节。沈思恨难说。忆花底相逢，亲赠罗缬。春鸿秋雁轻离别。拟寻个锦鳞，寄将尺素，又恐烟波路隔越。歌残唾壶缺。凄咽。意空切。但醉损琼卮，望断蔗瑶阙。御沟曾解流红叶。待何日重见，霓裳听彻。彩楼天远，夜夜襟袖染啼血。
兰陵王
作者：秦观
朝代：宋
体裁：词

雨初歇。帘卷一钩淡月。望河汉、几点疏星，冉冉纤云度林樾。此景清更绝。谁念温柔蕴结。孤灯暗，独步华堂，蟋蟀莎阶弄时节。
沉思恨难说。忆花底相逢，亲赠罗缬。春鸿秋雁轻离别。拟寻个锦鳞，寄将尺素，又恐烟波路隔越。歌残唾壶缺。
凄咽。意空切。但醉损琼卮，望断蔗瑶阙。御沟曾解流红叶。待何日重见，霓裳听彻。彩楼天远，夜夜襟袖染啼血。
兰陵王
作者：秦观
朝代：宋

雨初歇。帘卷一钩淡月。望河汉，几点疏星，冉冉纤云度林樾。此景清更绝。谁念温柔蕴结。孤灯暗，独步华堂，蟋蟀莎阶弄时节。沈思恨难说。忆花底相逢，亲赠罗缬。春鸿秋雁轻离别。拟寻个锦鳞，寄将尺素，又恐烟波路隔越。歌残唾壶缺。凄咽。意空切。但醉损琼卮，望断瑶阙。御沟曾记流红叶。待何时重见，霓裳听彻。綵楼天远，夜夜襟袖染啼血。
兴国浴室院独坐时儿子湛就试未出
作者：秦观
朝代：宋

满城车马没深泥，院裏安闲总不知。
儿辈未来鈎箔坐，长春花上雨如丝。
兴国浴室院独坐时儿子湛就试未出
作者：秦观
朝代：宋
体裁：七言绝句

满城车马没深泥，院里安闲总不知。儿辈未来钩箔坐，长春花上雨如丝。
再赋流觞亭
作者：秦观
朝代：宋

仙山游观甲寰瀛，不比人间自雨亭。歌断瑶池云杳杳，酒行金谷水泠泠。珠帘卷雨惊秋近，罗袜凌波笑客醒。月下佩环声更好，应容挥尘伴公听。
再赋流觞亭
作者：秦观
朝代：宋
体裁：七言律诗

仙山游观甲寰瀛，不比人间自雨亭。歌断瑶池云杳杳，酒行金谷水泠泠。珠帘卷雨惊秋近，罗袜凌波笑客醒。月下佩环声更好，应容挥麈伴公听。
再遣朝华
作者：秦观
朝代：宋
体裁：七言绝句

玉人前去却重来，此度分携更不回。肠断龟山离别处，夕阳孤塔自崔嵬。
冬蚊
作者：秦观
朝代：宋
体裁：七言绝句

蚤虿蜂虻罪一伦，未如蚊子重堪嗔。万枝黄落风如射，犹自传呼欲噬人。
减字木兰花
作者：秦观
朝代：宋
体裁：词

天涯旧恨，独自凄凉人不问。欲见回肠，断尽金炉小篆香。黛蛾长敛，任是东风吹不展。困倚危楼，过尽飞鸿字字愁。
减字木兰花·天涯旧恨
作者：秦观
朝代：宋
体裁：词

天涯旧恨。
独自凄凉人不问。
欲见回肠。
断尽金炉小篆香。
黛峨长敛。
任是春风吹不展。
困倚危楼。
过尽飞鸿字字愁。
减字木兰花·天涯旧恨
作者：秦观
朝代：宋
体裁：词

天涯旧恨，独自凄凉人不问。欲见回肠，断尽金炉小篆香。黛蛾长敛，任是春风吹不展。困倚危楼，过尽飞鸿字字愁。
刘公干
作者：秦观
朝代：宋
体裁：古风

邺中多贤豪，公干气飘逸。弱岁颇徊徨，飘零低金室。君王事邀宴，下马列琴瑟。豪吹挟哀弹，娱欢非一日。当年侍赓酬，珠玉在挥笔。五字一何工，妙绝冠俦匹。所得虽经奇，未得偏人失。
别子瞻
作者：秦观
朝代：宋

人生异趣各有求，系风捕影只怀忧。
我独不愿万户侯，惟愿一识苏徐州。
徐州英伟非人力，世有高名擅区域。
珠树三株讵可攀，玉海千寻真莫测。
一昨秋风动远情，便忆鲈鱼访洞庭。
芝兰不独庭中秀，松柏仍当雪後青。
故人持节过乡县，教以东来偿所愿。
天上麒麟昔漫闻，河东鸑鷟今才见。
不将俗物碍天真，北斗已南能几人。
八砖学士风标远，五马使君恩意新。
黄尘冥冥日月换，中有盈虚亦何算。
据龟食蛤暂相从，请结後期游汗漫。
别子瞻
作者：秦观
朝代：宋

人生异趣各有求，系风捕影祇怀忧。我独不愿万户侯，惟愿一识苏徐州。徐州英伟非人力，世有高名擅区域。珠树三株讵可攀，玉海千寻真莫测。一昨秋风动远情，便忆鲈鱼访洞庭。芝兰不独庭中秀，松柏仍当雪后青。故人持节过乡县，教以东来偿所愿。天上麒麟昔漫闻，河东鸑鷟今才见。不将俗物碍天真，北斗已南能几人。八砖学士风标远，五马使君恩意新。黄尘冥冥日月换，中有盈虚亦何算。据龟食蛤暂相从，请结后期游汗漫。
别子瞻
作者：秦观
朝代：宋

人生异趣各有求，繫风捕影祇怀忧。
我独不愿万户侯，惟愿一识苏徐州。
徐州英伟非人力，世有高名擅区域。
珠树三株讵可攀，玉海千寻真莫测。
一昨秋风动远情，便忆鲈鱼访洞庭。
芝兰不独庭中秀，松栢仍当雪后青。
故人持节过乡县，教以东来偿所愿。
天上麒麟昔漫闻，河东鸑鷟今纔见。
不将俗物碍天真，北斗已南能几人。
八砖学士风标远，五马使君恩意新。
黄尘冥冥日月换，中有盈虚亦何算。
据龟食蛤暂相从，请结后期游汗漫。
别程公辟给事
作者：秦观
朝代：宋

人物风流推镇东，夕郎持节作元戎。樽前倦客刘师命，月下清歌盛小丛。裘弊黑貂霜正急，书传黄犬岁将穷。买舟江上辞公去，回首蓬莱梦寐中。
别程公辟给事
作者：秦观
朝代：宋

人物风流推镇东，夕郎持节作元戎。樽前倦客刘师命，月下清砍盛小丛。裘弊黑貂霜正急，书传黄犬岁将穷。买舟江上辞公去，回首蓬莱梦寐中。
别程公闢给事
作者：秦观
朝代：宋

人物风流推镇东，夕郎持节作元戎。
罇前倦客刘师命，月下清歌盛小丛。
裘弊黑貂霜正急，书传黄犬岁将穷。
买舟江上辞公去，迴首蓬莱梦寐中。
别贾耘老
作者：秦观
朝代：宋

若有人兮霅之滨，服火齐兮冠切云。
有才不为世所抡，尽入诗句为奇新。
忘归繁弱不浪阵，发必中的疑有神。
目关飞鸟缗苍鳞，俛仰自娱忘贱贫。
繄我与君素参辰，孰为一见同天伦。
共指飞光易沉沦，莫若痛饮还我真。
况有内子贤文君，终日叫呼不怒嗔。
酒酣往往出前珍，瓦瓯竹筯羞青芹。
左列文史右红裙，樽前不觉徂清晨。
念我行当西道秦，挐舟来别非所欣。
欲託毫素通殷勤，郢匠旁瞩难挥斤。
人生百龄同臂伸，断梗流萍暂相亲。
行行饮酒且勿云，丈夫万里犹比邻。
别贾耘老
作者：秦观
朝代：宋
体裁：古风

若有人兮霅之滨，服火齐兮冠切云。有才不为世所抡，尽入诗句为奇新。忘归繁弱不浪阵，发必中的疑有神。目关飞鸟缗苍鳞，俛仰自娱忘贱贫。繄我与君素参辰，孰为一见同天伦。共指飞光易沉沦，莫若痛饮还我真。况有内子贤文君，终日叫呼不怒嗔。酒酣往往出前珍，瓦瓯竹箸羞青芹。左列文史右红裙，樽前不觉徂清晨。念我行当西道秦，挐舟来别非所欣。欲托毫素通殷勤，郢匠旁瞩难挥斤。人生百龄同臂伸，断梗流萍暂相亲。行行饮酒且勿云，丈夫万里犹比邻。
医者
作者：秦观
朝代：宋

块然一气初浑沦，散作六物相吐吞。主承客御胜复存，是为万物疾病原。寥寥空陂游冤魂，诲此法术成轩辕。金书玉册要不烦，焕如星宿不可扪。时迁圣徂遂幽昏，弊俗窃以资利源。余尝感概期明论，世无妙质孰与言。因君乞诗置屋轩，聊复援笔赋本根。
医者
作者：秦观
朝代：宋

块然一气初浑沦，散作六物相吐吞。
主承客御胜復存，是为万物疾病原。
寥寥空陂游冤魂，诲此法术成轩辕。
金书玉册要不烦，焕如星宿不可扪。
时迁圣徂遂幽昏，弊俗窃以资利源。
余尝感槩期明论，世无妙质孰与言。
因君乞诗置屋轩，聊復援笔赋本根。
医者
作者：秦观
朝代：宋

块然一气初浑沦，散作六物相吐吞。主承客禦胜复存，是为万物疾病原。寥寥空陂游冤魂，诲此法术成轩辕。金书玉册要不烦，焕如星宿不可扪。时迁圣徂遂幽昏，弊俗窃以资利源。余尝感槩期明论，世无妙质孰与言。因君乞诗置屋轩，聊复援笔赋本根。
千秋岁
作者：秦观
朝代：宋
体裁：词

水边沙外，城郭春寒退。花影乱，莺声碎。飘零疏酒盏，离别宽衣带。人不见，碧云暮合空相对。忆昔西池会，鹓鹭同飞盖。携手处，今谁在？日边清梦断，镜里朱颜改。春去也，飞红万点愁如海。
千秋岁·水边沙外
作者：秦观
朝代：宋
体裁：词

水边沙外。城郭春寒退。花影乱，莺声碎。飘零疏酒盏，离别宽衣带。人不见，碧云暮合空相对。忆昔西池会。鹓鹭同飞盖。携手处，今谁在。日边清梦断，镜里朱颜改。春去也，飞红万点愁如海。
南乡子
作者：秦观
朝代：宋

妙手写徽真，水剪双眸点绛唇，疑是昔年窥宋玉。东邻，只露墙头一半身。往事已酸辛，谁记当年翠黛颦，尽道有些堪恨处。无情，任是无情也动人。
南乡子
作者：秦观
朝代：宋
体裁：词

月色满湖村。枫叶芦花共断魂。好个霜天堪把盏，芳樽。一榻凝尘空掩门。此意与谁论。独倚阑干看雁群。篱下黄花开遍了，东君。一向天涯信不闻。
南乡子·妙手写徽真
作者：秦观
朝代：宋
体裁：词

妙手写徽真。
水翦双眸点绛唇。
疑是昔年窥宋玉，东邻。
只露墙头一半身。
往事已酸辛。
谁记当年翠黛颦。
尽道有些堪恨处，无情。
任是无情也动人。
南乡子·妙手写徽真
作者：秦观
朝代：宋
体裁：诗

妙手写徽真，水剪双眸点绛唇。疑是昔年窥宋玉，东邻，只露墙头一半身。往事已酸辛，谁记当年翠黛颦？尽道有些堪恨处，无情，任是无情也动人。
南京妙峰亭
作者：秦观
朝代：宋

王公厌承明，出守南宫钥。结构得崇岳，岿然瞰清洛。是时谪仙人，发轫自庐霍。郊原春鸟鸣，来此动豪酌。报投一何富，玉桉金刀错。新榜揭中楹，千载见远托。朅来访陈迹，物色属摇落。人烟隔凫雁，田畴带城郭。红蕖陨风漪，砂砾卷飞箨。青青陵上姿，独汝森自若。人生如博奕，得丧难前约。金锤初控颐，已复东方作。大明升中天，龙鸾入阶阁。深惩渔夺弊，法令一刊削。斯民如解悬，喜气郁磅礴。公乎数登览，行矣翔寥廓。
南京妙峰亭
作者：秦观
朝代：宋

王公厌承明，出守南宫钥。
结构得崇岳，岿然瞰清洛。
是时谪仙人，发轫自庐霍。
郊原春鸟鸣，来此动豪酌。
报投一何富，玉桉金刀错。
新牓揭中楹，千载见远托。
朅来访陈迹，物色属摇落。
人烟隔凫雁，田畴带城郭。
红蕖陨风漪，砂砾卷飞箨。
青青陵上姿，独汝森自若。
人生如博奕，得丧难前约。
金鎚初控颐，已复东方作。
大明升中天，龙鸾入阶阁。
深惩渔夺弊，法令一刊削。
斯民如解悬，喜气郁磅礡。
公乎数登览，行矣翔寥廓。
南京妙峰亭
作者：秦观
朝代：宋

王公厌承明，出守南宫钥。
结构得崇岳，岿然瞰清洛。
是时谪仙人，发轫自庐霍。
郊原春鸟鸣，来此动豪酌。
报投一何富，玉桉金刀错。
新牓揭中楹，千载见远託。
朅来访陈迹，物色属摇落。
人烟隔鳬雁，田畴带城郭。
红蕖陨风漪，砂砾卷飞箨。
青青陵上姿，独汝森自若。
人生如博奕，得丧难前约。
金锤初控颐，已復东方作。
大明昇中天，龙鸾入阶阁。
深惩渔夺弊，法令一刊削。
斯民如解悬，喜气鬰磅礴。
公乎数登览，行矣翔寥廓。
南柯子·南歌子·霭霭迷春态
作者：秦观
朝代：宋
体裁：词

霭霭迷春态，溶溶媚晓光。不应容易下巫阳。祗恐翰林前世、是襄王。暂为清歌驻，还因暮雨忙。瞥然飞去断人肠。空使兰台公子、赋高唐。